Onderwys-Begrotingsrede 2007 | Western Cape Education Department\nWoensdag, 6 June 2007, 10h00, Provinsiale Wetgewer, Kaapstad\nBegrotingsrede van die Wes-Kaapse LUR vir Onderwys, Cameron Dugmore\nDankie, mnr die Speaker\nMedelede van die Uitvoerende Raad\nGeagte lede van die Provinsiale Wetgewer\nDie Superintendent-generaal vir Onderwys en alle senior beamptes van die Wes-Kaapse Onderwysdepartement\nGenooide gaste van die onderwysgemeenskap\nVriende en Kamerade\nMnr die Speaker, President Thabo Mbeki, het in sy 2007 Staatsrede gesê "We reiterate our call for our youth to act as a vanguard against crime, against drug abuse, against woman and child abuse; to set their sights on education and obtain scarce skills that our country requires. Our youth should take advantage of opportunities presented by government and working with the National Youth Commission, cultivate a spirit, culture and ethos of working among our people, of dedication and service to the people".\nEn Premier Ebrahim Rasool het in sy 2007 Provinsiale rede ons daaraan herinner dat ons 'n paar kritieke oorskakelings moet maak. "These include the transitions from policy to implementation, from strategy to programmes, from planning to delivery, from compliance to innovation and from caution to leadership."\nHierdie aanhalings onderstreep die groot verantwoordelikheid wat ons teenoor ons jeug het - as regering, arbeid, besigheid en burgerlike gemeenskap. Ons ANC-regering is in 2004 herkies met 'n mandaat om 'n volkskontrak te sluit om armoede te beveg en werk te skep. Dit bly steeds ons mandaat en in die onderwyssektor het ons 'n kritieke rol te vervul om seker te maak dat ons jeug die vaardighede, kennis, waardes en gesindhede verwerf wat nodig is om hulle eie potensiaal te ontwikkel en wat daartoe sal bydra om ons land op 'n volhoubare en gedeelde groeibaan te plaas. Gehalteonderwys vir elkeen van ons leerders sal slegs verwerklik kan word indien ons voortgaan om bronne te bestuur (finansieel en menslik) op 'n wyse wat werklike gelykberegtiging en regstelling teweeg sal bring en wanneer ons opvoeders, ouers en leerders onderrig en leer sentraal in hulle lewens sal stel.\nDaar mag beslis geen tyd verspil word nie. Ons het al amper die Nasionale Kurrikulumverklaring ten volle geïmplementeer en, ten spyte van 'n paar oorblywende uitdagings, glo ek dat ons op die drumpel verkeer van kurrikulumstabiliteit. Ons moet nou aandag skenk aan kwessies van gehalte. Dit beteken groter ondersteuning aan ons onderwysers en skole deur ons Departement en vereis 'n verbintenis tot dienslewering van elke beampte.\nBinne die konteks van die voortgaande staking in die onderwyssektor is die versoeking groot om moed te verloor en sinies te word. Dit mag ons nie toelaat nie. Ek glo dat ons regering ernstig daartoe verbind is om verligting te bring vir ons onderwysers en dit is noodsaaklik dat daar tot 'n ooreenkoms gekom word sodat ernstige werk kan voortgaan en die noodsaaklike aansporings waarvoor begroot is, voortgesit kan word. Tydens hierdie proses is dit nodig dat ons die wetsraamwerk sal respekteer en sal seker maak dat onaanvaarbare gedrag deur ons almal verdoem word. Kom ons beoefen die regte en vryhede wat ons verwerf het op 'n gedissiplineerde wyse.\nOns Departement lewer diens aan 947,815 leerders, 30,872 opvoeders, 1,452 openbare gewone skole, 70 skole vir leerders met spesiale behoeftes, 6 Kolleges vir Verdere Onderwys en Opleiding op 39 terreine, 112 gemeenskapsleersentrums vir volwassenes op 301 terreine en 446 gesubsidieerde preprimêre skole. Ons het 'n staatsdienspersoneel van 8 823.\nAgbare lede, die uitgawe aan onderwys in die provinsie het sedert 2003/2004 toegeneem met gemiddeld 9,7% per jaar in nominale terme. Onderwys ontvang steeds die grootste deel van die beskikbare provinsiale befondsing, met 37,12% van die 2007/08 provinsiale begroting wat aan die onderwys toegedeel word. Vir 2006/07 was hierdie deel 36,7%. Die Departement se begroting groei van R7.115 biljoen in die 2006/07 hersiene begroting tot R7,685 biljoen in 2007/08 of in nominale terme met 8%.\nOor die afgelope paar jaar was daar 'n verandering in die nasionale onderwysbeleid se omgewing, gekoppel aan veranderinge in die rolle en verantwoordelikhede van die WKOD ten opsigte van die Provinsiale Groei-en-ontwikkelingstrategie en die Menslikekapitaal-ontwikkelingstrategie.\nOns moet bydra tot die oogmerke van uitgebreide toegang, die bevordering van gelykberegtiging en regstelling; die verskaffing van kennis en vaardighede, en sodoende bydra tot die stryd teen armoede en werkloosheid.\nDie leerder in die klaskamer is ons grootste prioriteit. Wat dus belangrik is vir hierdie begroting, is die kwessie oor hoe sentraal die skool of leerplek is. Ons moet ons pogings en befondsing daarop fokus om ondersteuning te verskaf aan die bestuur van leerplekke, die leerders, die onderwysers en die ouers.\nOns verbintenis tot gehalteonderwys word bewys in die konstante toename in per capita-uitgawe sedert 2002/03. In die huidige finansiële jaar spandeer die Departement R6,507 per capita op openbare gewoneskoolonderwys. Dit verteenwoordig R445 meer as die nasionale gemiddeld, en is die derdehoogste in die land.\nVerreweg die grootste deel van die begroting gaan na die primêre en sekondêre skoolstelsel, wat skole vir spesiale onderwysbehoeftes insluit. In die skoolstelsel word personeel toegeken volgens gelykberegtiging en ingevolge die posvoorsieningsnorme, volgens leerdergetalle soos gerapporteer, gemeenskappe se armoedegradering en vakke aangebied. Befondsing vir norme en standaarde word toegeken volgens die nasionale armoedekwintiele sodat die armste kwintiel gemiddeld ses keer meer ontvang as die kwintiel wat die minste arm is.\nOns het volgehoue groei in opvoedergetalle gesien en die totale getal onderwysposte in die provinsie aan die begin van die jaar met 500 aangevul. Alhoewel baie van ons skole in die provinsie uitblink in hulle matriekuitslae en in baie ander vorme van prestasie, is dit duidelik dat aansienlike addisionele ondersteuning vir onderwysers nodig is sodat ons leerders hulle volle potensiaal kan bereik. Daar is te veel swart en gekleurde leerders wat nie met matrikulasie-endossement en in kritieke gebiede van Wiskunde en Wetenskap slaag nie.\nOns dienslewering moet dus onverdeeld op ons skole fokus wat daagliks uitdagings van armoede, misdaad en onderontwikkeling moet trotseer. Hoewel alle skole ons verantwoordelikheid is, is dit kritiek dat ons die uitdaging wat die Premier gestel het die hoof bied en spesifiek fokus op die 109 skole wat in die 15 geïdentifiseerde gemeenskappe val.\nWaarop is ons dienslewering dus gefokus?\nEk wil graag die hoofdiensleweringfokusse noem en bespreek wat die fokus op gehalteonderrig vir hierdie jaar is en ek sal eindig deur 'n paar hoogtepunte uit te lig uit die begrotings van elk van die programme.\nDiensleweringfokus 1: WKOD-Ondersteuningstrukture wat hersien moet word\nOm dienste behoorlik te lewer, moet 'n departement behoorlik van personeel voorsien word. Aangesien die oorspronklike herontwerpproses van 2001/02 nog nie voltooi is nie (ons vakaturekoers het op ongeveer 30% bly staan), is doeltreffende dienslewering in die gedrang gebring. In 2005 het die provinsiale kabinet besluit dat die Departement sy strukture en proses in ooreenstemming moet bring om transformasie te bestuur, organisatoriese kapasiteit te bou, distrikgrense met dié van munisipaliteite in ooreenstemming te bring en die organisasie in staat te stel om sy diensleweringverantwoordelikhede na te kom. Ons is nou gereed om die eerste stadiums van die beoogde herontwerp in hierdie finansiële jaar te implementeer.\nNa 'n lang tydperk van ondersoek en beplanning, is die model, wat ontwikkel is onder leiding van 'n span konsultante, op 13 Februarie vanjaar deur die provinsiale kabinet goedgekeur. Hierdie model is daarna aan arbeid voorgelê vir beraadslaging. Dit is daarna goedgekeur op nasionale vlak op 21 Mei, met die kommentaar van Minister Fraser-Moleketi, dat haar departement lof wil betuig oor die werk wat ons gedoen het … en dat die ontwerp gedoen is met die gebruikers en begunstigdes van die dienste in gedagte. "This is clearly illustrated in the move to decentralize the infrastructure with the intention to capacitate the new district and circuit offices to deliver in terms of their primary grassroots development and support responsibilities…it is clear that your department has made a sterling effort to align the organizational structure to the strategic objectives and service delivery needs of the department".\nDie totale koste vir die befondsing van die herontwerp is R159 milljoen, wat personeel sowel as herhaalde en nieherhaalde kostes insluit. Dit sal oor 'n 3-jaarperiode ingefaseer word. Die uitleg in 2007/08 sal R50 miljoen wees, wat toelaat vir die vul van senior bestuurspanposte en die aanvanklike voorsiening van hulpmiddels vir distrikte.\nHoe gaan dienslewering verbeter? Volgens die nuwe makrostruktuur van die WKOD sal die Hoofkantoor die strategiese toppunt uitmaak, met bestuur gevestig in die distrikte. Die eintlike arena vir "lewering" sal deur middel van die kringspanne geskied en, natuurlik via die inrigtings self. Onder die nuwe makrostruktuur sal ons 'n tak vir "Beplanning en Strategie" tot die Hoofkantoorstruktuur byvoeg. Die ander takke sal Kurrikulumbestuur, Inrigtingsontwikkeling en Koördinasie en Korporatiewe Dienste wees. Dit is betekenisvol dat ons nog 'n distrikskantoor gaan byvoeg wat die totale getal distrikskantore op 8 te staan sal bring.\nDaar sal 'n aansienlike toename in ondersteuning vir skole vanuit die geledere van die nuwe soort kringspanne wees. Elke groep van 30 skole sal 'n toegewysde span kurrikulumadviseurs hê, sowel as professionele personeel vir spesiale onderwys, professionele ondersteuning vir inrigtingsbestuur en skoolgebaseerde bestuur, 'n sielkundige, 'n sosiale werker, 'n leerondersteuningsadviseur, 'n IBB-adviseur en 'n administratieweontwikkelingsadviseur.\nDiensleweringfokus 2: Belegging in die fundamentele\nVerlede jaar het ons die provinsie se eerste gesamentlike Geletterdheid-en-syferkundigheidstrategie van stapel gestuur om die onbevredigende prestasievlakke in hierdie twee kritieke velde aan te pak.\nDeel van ons strategie is om gesyferdheid- en geletterdheidsvlakke gereeld te toets. Die uitslae stel ons in staat om die uitdagings te identifiseer en wyses te bedink om hierdie uitdagings die hoof te bied. Op die lang duur sal ons net die deurvoerkoers van ons skole verbeter indien ons 'n soliede grondslag in geletterdheid en gesyferdheid in primêre skole kan opbou.\nIn November 2006 het die WKOD 82,879 graad 3-leerders by 1,086 skole getoets. Dit was die derde van 'n reeks studies van graad 3-leerders wat in 2002, 2004 en 2006 onderneem is. Die WKOD ondersoek die prestasie van graad 6-leerders in die alternatiewe jare.\nDie sukses van graad 3-leerders in geletterdheid het toegeneem van 39,5% in 2004 tot 47,7% in 2006, wat 'n toename is van 8,2%. Dit verteenwoordig 'n verbetering van 12,2% oor drie toetsperiodes. Dit is 'n puik poging. Hoewel prestasie nog nie na wense is nie, is die verbetering bemoedigend en toon dit dat spesiale intervensies om resultate te verbeter wel kan werk.\nOns is nie so gelukkig met die resultate van die gesyferdheidstudie nie, wat 'n agteruitgang van 6,3% van 37,3% tot 31% reflekteer. Aangesien dit maar slegs van verlede jaar af is dat ons 'n sterk gesyferdheidskomponent tot ons werk bygevoeg het, is ek vol vertroue dat ons in hierdie opsig ook 'n verbetering sal begin sien. Ons ontleding van hierdie uitslae sal vanselfsprekend die grondslag vorm van voortgesette intervensies in hierdie verband. Daar is bemoedigende voorbeelde van sommige suksesse by skole in die armste kwintiele en ons bestudeer dit noukeurig.\n'n Belangrike nuwigheid was die aanstelling van 510 onderwysassistente in 163 primêre skole in 2006 om onderwysers in graad 1 tot 3 in arm gebiede by te staan. Die aanduidings is dat hulle 'n verskil maak, en ons het die loodsstudie in 2007 voortgesit. In 2007/08 is R16,8 miljoen toegewys aan die onderhoud van hierdie inisiatief. 'n Fantasitiese byvoordeel is die verrassende getal onderwysassistente wat nou ernstig oorweeg om onderwysers te word!\nOns het 'n span van 100 deskundiges afgesonder om hierdie omkeer in geletterdheid en gesyferdheid te begelei. Ons het ook in 2006 op opleidingondersteuningsprogramme gekonsentreer vir 450 deskundige leerondersteuningsonderwysers. Hierdie 450 deskundiges is voorsien van leer- en onderrigondersteuningsmateriaal en wiskundestelle. Hulle het opleiding ondergaan in die gebruik hiervan en deel hierdie ervaring nou in skole oor die provinsie heen. Ander ondersteuningsmaatreëls sluit in die verskaffing van handboeke en ander materiaal. Die "Litnum"-spanne werk intensief met onderwysers in die klaskamer om die onderrig- en leerpraktyke te help versterk.\nSleutelelemente van ons strategie sluit in onderwyserondersteuning en -ontwikkeling; veranderinge aan klaskamerpraktyk; 'n hernieude fokus op vroeëkindontwikkeling; gesins- en gemeenskapsgeletterdheid en -gesyferdheid; navorsing; monitering en ondersteuning, koördinering en onderrig- en leerondersteuningsmateriaal.\nTot op hede het 210 onderwysers elk 18 uur se vroeëgeletterdheidsopleiding ondergaan en 150 onderwysers het kursusse in vroeë gesyferdheid voltooi. Nakursusevaluerings toon belowende response. 687 onderwysers en bestuurders het drie uur opleiding in die bestuur en gebruik van konkrete onderrigmateriaal gehad. Natuurlik is meer opleiding nodig. Die Departement het ook ondersteuningsmateriaal voorsien in die vorm van voorbeelde van graad R-werkskedules en CD's in Engels, Afrikaans en Xhosa.\n'n Prominente eienskap van ons strategie is die belangrikheid van gesins- en gemeenskapsgeletterdheid. Daar is eenvoudige dinge wat elke familie kan doen om lees, skryf en rekenkunde tuis te verbeter, en ons sal hierdie aspek in die maande wat kom verder ontwikkel. Ons bou ook strategiese vennootskappe om aan hierdie kwessie te werk.\n'n Belangrike instrument vir toegang sowel as regstelling is taal. Die apartheidstelsel het taal gebruik om uit te sluit en om negatief te diskrimineer. Die provinsiale Taaltransformasieplan, wat as teiken het die uitbreiding sowel as die gebruik van die moedertaal as die taal van leer en onderrig in primêre skole en die aanleer van van al drie tale in die provinsie, is deur alle belanghebbendes goedgekeur en na skole versend.\nAlle relevante beamptes het in die eerste kwartaal 'n vyfdaagse oriënteringsproses deurloop en skole het drie verteenwoordigers elk na 'n eendaagse werkswinkel gestuur. Sestien projekskole is daargestel en een onderwyser van elke skool is ingeskryf vir die Gevorderde Onderwyssertifikaat.\nSkole is tot aan die einde van Julie gegun om konseptaalbeleide voor te lê en word ondersteun deur propagandavideo's, pamflette en ander materiaal, sowel as deur ons beamptes. Ons het 'n volledige konsepleerprogram vir leerders in die AOO-band opgestel om Xhosa as 'n tweede addisionele taal te neem. Dit sal spoedig na skole gestuur word.\nOns sien daarna uit om te sien watter invloed hierdie inisiatief op toetsprestasie, algemene akademiese prestasie, vertroue, sosiale samehorigheid en binnekort ook op die ekonomie gaan hê.\nDiensleweringfokus 3: Belegging in mense\nOor die 2007 Mediumtermyn-uitgaweraamwerk (MTUR) is 'n addisionele bedrag van R809 toegeken vir personeelverwante kwessies in die onderwys om:\ndie besoldigingsvlak van onderwysers te verbeter.\nonderwysassistente te huur, veral vir die Grondslagfase van die skoolstelsel; en om geteikende aansporings te verskaf aan onderwysers in kritieke vakke.\n'n verbeterde slarisbedeling vir prinsipale te ontwikkel en in te stel - waarvoor R48,5 miljoen vanjaar toegeken is.\nadministratiewe ondersteuning vir skole te verbeter - waarvoor R8 miljoen vanjaar toegeken is.\nBinne die provinsie sien ons uit na die implementering van 'n loodskursus vir skoolsakebestuurders in 2007. 'n Bedrag van R2,8 miljoen is toegewys in hierdie finansiële jaar. Die eerste 65 studente - beamptes en VOO-kollegepersoneel - word alreeds opgelei as mentors. In Januarie 2008 sal die eerste inname van 150 skooladministratiewe klerke begin met 'n opleidingsoprogram van een jaar. Daar sal 350 kandidate in 2009 en 500 in 2010 wees. 'n Totale bedrag van R16 miljoen is toegewys oor die MTUR, wat die onderrig van 1000 skoolsakebestuurders sal dek. Ek is daarvan oortuig dat ons skooladministratiewepersoneel massiewe potensiaal het om die bestuur op skoolvlak te versterk deur vaardighede te ontwikkel t.o.v. finansies, administrasie, infrastruktuur en persoonlike kwessies.\nIn 2006 is altesame 1,875 opvoeders blootgestel aan 38 verskillende residensiële kursusse by die Kaapse Onderwysinstituut. Dit is belangrik dat ons voortgaan om gefokusde indiensopleiding aan onderwysers te verskaf wat gebaseer is op nagevorste behoeftes in nasionale en provinsiale studies en op die inwerkingstelling van die Nuwe Kurrikulumverklaring (NKV) veral in die veld van Geletterdheid, Gesyferdheid, Wiskunde, Lewensvaardighede, Natuurwetenskappe, Kuns en Kultuur, Tegnologie en Wiskundige Geletterdheid. Konferensies word ook gereeld gehou om onderwysers in staat te stel om volle interaksie met mekaar te hê en die beste klaskamerpraktyk te deel. Ons gaan voort om volskaalse onderwyserontwikkelingsprogramme wat gemik is op die opgradering van die kwalifikasies van huidige onderwysers te bekom en te finansier.\nOpleiding van skoolbestuurspanne moet verseker dat onderwysers op hulle beurt ondersteun word deur bekwame en ingeligte bestuurders en leiers. Leierskapontwikkeling op alle vlakke van die stelsel is herhaaldelik geïdentifiseer as 'n swakheid. Om proaktief op hierdie behoefte te reageer, bied die WKOD induksieprogramme aan aan nuut aangestelde prinsipale en adjunkprinsipale, sowel as kursusse vir aspirantprinsipale. Ons het R9 miljoen begroot vir spesifieke opleidingsprogramme wat die leierskap- en bestuursvaardighede van 160 skoolprinsipale sal verbeter wat vir die eerste jaar vir die Gevorderde Onderwyssertifikaat in Onderwys inskryf. 'n Bedrag van R121 miljoen oor die MTUR is geoormerk vir die opleiding van onderwysers sowel as prinsipale.\n'n Bedrag van R1.8 miljoen is opsygesit vir beurse vir Wiskunde en/of Wetenskapstudente - wat wissel van R17 000 tot R24 000 per jaar vir 4 jaar, terugbetaalbaar deur een jaar diens vir elke beursjaar.\nDie Nasionale Onderwysdepartement het aansienlike bedrae beskikbaar gestel aan voltydse studente in die velde van Tale, Wiskunde, Wetenskap, Tegnologie, Landbou - asook aan diegene wat graag in die Grondslagfase onderrig wil gee. Hierdie beurse wissel van R35 000 en R40 000 per jaar vir vier jaar. Terugbetaling geskied d.m.v. diensjare. Aanvanklike verslae dui op positiewe ontvangs van die beurse by ons inrigtings vir hoër onderwys in die provinsie.\nOns distrikskantore bestuur die verskeidenheid van Opleidingskursusse vir Werkplekvaardighede, wat deel uitmaak van die siklus wat ondersten word deur die model van individuele persoonlike groeiplanne en verbeteringsplanne vir skool en distrik, wat val onder die Geïntegreerde Gehaltebestuurstelsel en ander stelle prestasiebestuurinstrumente.\nOns onderwysers en skoolleiers is ongetwyfeld ons kosbaarste bronne. Hulle is die direkte teiken van ons voorgestelde herontwerp en was die onderwerp van ontelbare ure van beraadslaging oor die strategie van ondersteuning en diensmodelle wat direk aan hulle behoeftes sal voldoen - of dit nou gaan oor tydige betalings, klaskamervaardighede, werknemerswelsynondersteuning, behuising, voordele, ensovoorts.\nDiensleweringfokus 4: Belegging in regstelling en toegang\nDie getal geenskoolgeldskole sal uitgebrei word met 233 vir 2007 met die insluiting van die armste primêre en armste sekondêre skole, d.w.s. skole in nasionale kwintiele 1 tot 3, wat die totale getal geenskoolgeldskole op 652 te staan sal bring. Dit sal beteken dat die ouers van ongeveer 345,000 leerders nie nodig sal hê om skoolgeld te betaal nie. Dit verteenwoordig 37,6% van alle leerders, wat 'n aansienlike toename sal verteenwoordig van leerders wat geenskoolgeldskole in 2006 bywoon. Kwintiel 1-skole ontvang R738 per capita; kwintiel 2-skole R677 per capita en kwintiel 3-skole R554 per capita.\nDie voorgeskrewe nasionale norm is dat 40% van die leerders, d.i. leerders in kwintiel 1 en 2, nie skoolgeld behoort te betaal nie. Omdat net 14.5% van die leerders in die Wes-Kaap in die armste kwintiele is, het ons die geenskoolgeld-aanbod uitgeberei na kwintiel 3-skole ook, wat almal op 'n vrywillige basis aanvaar het.\nDaar is nog 62.4% van ons leerders in skoolgeldskole, van wie baie uit arm gemeenskappe afkomstig is. Ek is hoopvol dat meer Wes-Kaapse skole met verloop van tyd deur die geenskoolgeldbeleid bevoordeel sal word. Intussen wil ek alle ouers wat kinders het wat skoolgeldskole bywoon herinner aan hulle reg om aansoek te doen om volle kwytskelding van die betaling van skoolgeld. Dit is die wettige plig van ons prinsipale om seker te maak dat ouers van hierdie reg ingelig word.\nOor die MTUR is R622,267 miljoen geoormerk vir die befondsing van geenskoolgeldskole. Dit is 'n ontsaglike hupstoot vir baie van ons skole.\nProgram vir Gehalteversekering, Ontwikkelingsondersteuning en Opheffing (PGOOO)\nDit is 'n nasionale inisiatief, wat daarna strewe om nuwe bronne aan skole toe te ken, veral in arm en benadeelde gemeenskappe.\nHierdie program is 'n gefokusde respons om akademiese standaarde te verhoog deur beter onderrig- en leertoestande in hierdie skole te skep, deur middel van basiese bronne soos toerusting, voorrade, infrastruktuur en personeelontwikkeling.\nDie WKOD het 377 primêre skole in kwintiele 1 en 2 geïdentifiseer. Hierdie primêre skole is die voederskole van 30 van die armste sekondêre skole in die geïdentifiseerde kwintiele. Altesame is daar 407 skole in die projek vir die 2007/08 finansiële jaar. 'n Verdere ontleding van hierdie skole toon dat 13 uit die 30 sekondêre skole deel uitmaak van die Leerderprestasieskole (LPS) en 30 is Dinaledi-skole.\nR23 miljoen sal op 98 geskeduleerde projekte spandeer word vir kwintiel 1- en 2- skole deur die provinsie heen. Hierdie projekte sal insluit algemene onderhoudswerk om die geboue ten volle funksioneel te hou. Ingesluit sal drie loodsprojekte wees wat daarop gemik is om die veiligheid van leerders te verbeter. Noodherstelwerk sluit in herstelwerk aan dakke, plafonne, die vervanging van vensterrame, verfwerk, herstelwerk aan toilette, ens. Dit sal 'n klaskameromgewing verskaf wat gemaklik is en bydra tot onderrig en leer. Daar is materiële bronne om bestaande biblioteke te laat herlewe of nuwes te begin by skole wat nie oor biblioteekgeriewe beskik nie.\nAangesien daar 'n verbintenis vir vyf jaar lank bestaan, sal die tweede fase insluit die armste geenskoolgeldskole in die nasionale kwintiele 3 en verdienstelike skole in nasionale kwintiele 4 en 5. 'n Bedrag van R386,875 miljoen is geoormerk vir MTUR. 'n Besigheids- en verkrygingsplan van R71,442 miljoen vir 2007/08 is opgestel en goedgekeur deur die Departement.\nOns skoolbouprogram soek gedurig daarna om in pas te bly met die bevolkingsgroei en om die getalle af te bestuur in sommige van ons oorbevolkte skole. Twaalf nuwe skoolgeboue sal gedurende die 2007/08-finansiële jaar voltooi word. Dit is: Samora Machel P/S, Smutsville P/S, Table View P/S, Khayelitsha No. 1, Khayelitsha No. 2, Delft N2 Gateway P/S, Dalebuhle P/S, Kuyasa P/S, Khayelitsha S/S No. 1, Khayelitsha S/S No. 2, Khayelitsha S/S No.3 en Khayamandi S/S. Dit sal akkommodasie verskaf aan ongeveer 13,200 leerders.\nAnder projekte sluit in die bou van skoolsale, die voltooiing van addisionele klaskamers en sekere herstelkostes. Die begrotingstoekenning hiervoor is R178,038 miljoen met R30,7 miljoen aan instandhouding, R40 miljoen aan addisionele klaskameragterstande in swart gemeenskappe; R80,2 miljoen as die provinsiale infrastruktuurtoekenning, en R25,5 miljoen vir normale werke. 'n Verdere R6 miljoen sal spandeer word aan noodinstandhoudingswerk. Ek haal my hoed af vir PETROSA wat, kort nadat hulle vir ons 'n skool gebou het in Mosselbaai, miljoene bestee het aan die bou van 'n skool in Saldanha/Vredenburg. Hulle voortgaande ondersteuning aan skole oor die hele provinsie word ten seerste waardeer. Die ondersteuning wat ons ontvang het van die Garden Cities Archway Foundation met die bou van skoolsale het momentum aan hierdie program gelewer.\nOns het te staan gekom voor 'n massiewe infrastruktuuruitdaging in die provinsie ten opsigte van die bou van nuwe skole sowel as die instandhouding van ons bestaande fasiliteite. Ons vertrou dat die versoek aan nasionale tesourie (wat spruit uit die nasionale oudit van skoolbehoeftes) sal uitloop op verdere befondsing om sommige van hierdie uitdagings die hoof te bied.\nOns fokusskole is 'n innoverende regstellingsinisiatief om aan skole toegang tot uitnemendheid te bied in verskillende onderwysvelde en om by te dra tot die ontwikkeling van vaardighede wat afgestem is op sleutel groeisektore binne die provinsiale ekonomie.\nSo veel as 28 sekondêre skole wat histories gemarginaliseerde gemeenskappe bedien, is omskep in fokusskole in die drie jaar vanaf 2005 tot 2008 in die velde van: Kuns en Kultuur; Besigheid, Handel en Bestuur, en Ingenieurswese en Tegnologie.\nTydens die tydperk 2005 tot einde 2007 is R82 miljoen beskikbaar gestel aan die 28 skole om gebruik te word vir geboue, infrastruktuur, IKT-toerusting, LOOM, sekuriteit, bemarking en advertensie, menslikehulpbronontwikkeling, monitering en evaluering. Behalwe die normale diensstaat, is daar ook 32 regstellingsposte aan skole toegeken.\nDaar is 156 van die gespesialiseerde terreine en fasiliteite voltooi, met nog 64 onder konstruksie en 16 in beplanning. Met die voltooiing van die terreine, sal die toerusting wat nodig is vir die betekenisvolle benutting van die fasiliteite geïnstalleer word. 'n Totaal van 2005 leerders en opvoeders het konferensies en werkswinkels in 2006 en 2007 bygewoon.\nDie begrotingstoekenning vir hierdie finansiële jaar vir die fokusskole is R30 miljoen. As deel van die 2007/08-fase van die projek, sal meer nadruk gelê word op kurrikulumontwikkelingsprosesse, kapasiteit- en vaardigheidsontwikkeling en beroepsgeleentheidsprogramme. Ons sal daarop fokus om die doel van die projek, strategiese ondersteuning en toekomsbeplanning in ooreenstemming met mekaar te bring.\nDiensleweringfokus 5: Belegging in die toekoms\nOns kondig graag aan die verdere uitbreiding van Graad R met 6,000 leerders in ongeveer 200 nuwe lokale. Daar sal ook toekennings wees van die vergrote subsidieformule aan meer lokale in arm en landelike gemeenskappe. Oor die 2007-MTUR is R238,828 miljoen opsygesit vir die uitbreiding van graad R, waarvan R52 miljoen in 2007/08 vir die uitbreiding van graad R gebruik sal word.\nDie Departement het R149,573 miljoen oor die 2007-MTUR vir Uitgebreide Openbarewerkeprogramme binne die veld van Vroeëkindontwikkeling opsygesit. Die fondse sal gebruik word om hulpbronpakke aan VKO-gemeenskapslokale te voorsien, ten einde die aantal VKO-praktisyns in arm gemeenskappe te vermeerder en om die vaardigheidsvlakke van daardie praktisyns te verhoog. Ons sal 1,500 praktisyns byvoeg by die 900 praktisyns wat reeds vir geakkrediteerde opleiding deur hierdie program ingeskryf is. In hierdie finansiële jaar sal R30 miljoen gaan vir die uitbreiding van die UOWP-program en R7 miljoen sal bestee word op hulpbronpakke.\nDie besteding in hierdie sektor was R60,135 miljoen in 2004/5 en ons sien uit daarna om die impak van hierdie dramaties verhoogde toekenning te bepaal - 'n verhoging van 42.4% op die bedrag wat vir 2006/7 toegeken is. Dit is algemene kennis dat vroeëkindontwikkeling 'n beduidende rol speel by die skepping van 'n grondslag vir toekomstige leersukses.\nDie ontwikkeling in die VKO-sektor, saam met die volwassenegeletterdheidsintervensies en ons enorme ondersteuning in die klaskamer deur middel van onderwyserontwikkeling en die indiensneming van onderwysassistente, stel ons in staat om die toekoms met meer optimisme tegemoet as 'n paar jaar gelede. Die plan neem nou vorm aan en ons gee uitdrukking aan die soort langtermynstrategie wat ons in staat sal stel om mettertyd meetbare voordele te sien.\nDie onderwysstelsel moet tweede kanse aan leerders bied. Baie volwasse leerders verdien reeds, maar verbeterde vaardighede kan 'n direkte en onmiddellike impak op hulle kanse op indiensneming hê.\nDaar is 'n verhoging in die toekenning vir 2007/8 van 10.54% vir die Basiese Onderwys en Opleiding vir Volwassenes-program - die toekenning styg van R23,571 miljoen in 2006/7 tot R26,056 miljoen.\nVoorsiening word gemaak vir ongeveer 2500 nuwe leerders per jaar. Ons sal doelgerigte geletterdheid en gesyferdheid in modulêre formaat aanbied in BOOV Vlak 1, 2 en 3 in alle gemeenskapsleersentrums. Op BOOV Vlak 4 sal die fokus wees op die keusevakke Aanvullende Gesondheidsorg, Wiskunde, Wetenskap en Tegnologie.\nOmtrent 1,528 biljoen is in geheel nasionaal oor die 2007-MTUR-tydperk toegewys vir massaonderwys vir volwassenes (MOV). Dit sal gedoen word deur vennootskappe met nieregeringsorganisasies, sentrums vir volwasseneonderrig en vrywilligers.\nDie Nasionale Onderwysdepartement het R28 miljoen opsygesit om die veldtog in 2007/08 te ontwikkel en te loods. Die trust sal aandag gee aan die uitdagings van basiese geletterdheid as beide 'n mensereg en 'n skepper van sosiale kohesie. Die voorbereidings vir die MOV sal hierdie jaar begin met implementering geskeduleer vir 2008 en verder.\nOns sien uit na die impak van die MOV op ouers en gesinsgeletterdheid en die gevolg daarvan op die leervooruitgang van ons jong leerders.\nVOO-kolleges is 'n sleutelkomponent van die Menslikekapitaal-ontwikkelingstrategie van die Wes-Kaap. Ingevolge die MKOS beplan die WKOD om die aantal studente wat by VOO-kolleges geregistreer is te vermeerder van die huidige 60,000 tot 180,000 teen 2014.\nOngeveer 60,000 studente het hierdie jaar vir kursusse by die ses VOO-kolleges se 44 kampusse in die Wes-Kaap geregistreer. Kollege-programme wissel van kort kursusse van 'n paar weke en maande tot programme wat 'n aantal jaar duur.\nHierdie jaar het die kolleges 11 nuwe Beroepsertifikaatprogramme op Vlak 2, 3 en 4 van die Nasionale Kwalifikasieraamwerk bekendgestel. Die totale aantal studente waarvoor daar beplan is, is 3,428. Volgens die nasionale konsepbefondsingsformule sal die beraamde niepersoneel-/niekapitale koste vir die lewering van hierdie programme R25,050 miljoen beloop.\nDie nasionale Departement van Onderwys het 'n bobeperking geplaas op die klasgelde vir hierdie programme en die beraamde inkomste vir 2007 sal R12,142 miljoen beloop. 'n Nasionale lening/beursskema waarborg R9,5 miljoen van hierdie bedrag. Die kolleges bestuur die finansiëlehulpskemas. Daar word verder beraam dat betalende studente die ander bedrag sal delg, met geen verlies aan die kolleges op die reeds beperkte klasgelde nie.\nDie WKOD sal 'n buitengewone poging aanwend om die kolleges te ondersteun moet toepaslike fondse om aan die nasionale en provinsiale verwagtinge vir programme wat aan die behoeftes voldoen.\nDie toekenning aan VOO-kolleges word verhoog van R264,527 miljoen in die 2006/7 Aangepaste Beraming na R309,637 miljoen in 2007/8 - 'n verhoging van 17.05%.\nR26,325 miljoen is opsygesit in 2007/8 om gelykberegtiging binne VOO-kolleges te bevorder en om groter toegang vir arm leerders en akademiese presteerders deur middel van 'n beursskema te voorsien.\nOpenbare-privaat-venootskappe speel 'n belangrike rol in die lewering van die nodige kundigheid om die kernkomponente van enige kwalifikasie te doen. Ons kolleges werk daaraan om sentrums van uitmuntendheid deur middel van sulke vennootskappe te word.\nOns VOO-kolleges fasiliteer gemaklik omtrent 800 leerderskappe binne "Leerderskap 1000"; die 2,400 leerderskappe vir vroeëkindontwikkeling-praktisyns is 'n baie belangrike intervensie.\nOns kolleges het vennootskappe met ten minste 20 van die 23 SETAs. Van die vaardigheidsleweringsprojekte is die volgende:\nBoland Kollege het 'n vennootskap aangegaan met 'n privaatdiensverskaffer wat geakkrediteer is deur die Konstruksie-SETA (CETA). Deur hierdie vennootskap het ons 'n vaardigheidsopleidingsentrum in die Paarl gebou wat gelei het tot die ondertekening van 'n verstandhoudingsooreenkoms met CETA met die oog op die skepping van 'n sentrum van uitmuntendheid in die Wes-Kaap.\nDeur middel van 'n vennootskap het MERSETA 'n sentrum van uitmuntendheid in sweiswerk geskep by Weskus-kollege met moderne toerusting en hoogsgekwalifiseerde personeel.\nNorthlink-kollege is die verkose diensverskaffer vir Instrumentmakery (MERSETA) in die Wes-Kaap.\nDie Kaapstad-kollege is een van die enigste diensverskaffers in die Wes-Kaap wat nou saamwerk met MQA SETA en hulle is bekend vir uitnemende juweliersware.\nValsbaai-kollege spesialiseer in bootbou en mekatronika, in vennootskap met MERSETA.\nSuid-Kaap-kollege spesialiseer in Vroeëkindontwikkeling, in vennootskap met ETDPSETA.\nNorthlink-kollege is deur die nasionale regering geïdentifiseer as 'n sentrum van uitmuntendheid (vir konstruksie). Dit hou in 'n vennootskap met ten minste vyf groot konstruksiemaatskappye. Hierdie maatskappye sal permanente werk voorsien vir kollegeleerders met meriete wat die Nasionale Sertifikaat in Konstruksie verwerf - beroepsprogramme in 2010.\nVOO in skole\nHierdie jaar is die laaste jaar waarin matrikulante die huidige Senior Sertifikaat-eksamen skryf.\nDie nasionale Departement van onderwys het die WKOD voorsien van voorbeeldvraestelle en memorandums vir graad 11. Altesaam 86 voorbeeldvraestelle is voorsien vir 50 vakke in die Nasionale Kurrikulumverklaring.\nDie WKOD het die volgende ondersteuningsmaatreëls ingestel:\nBoekskoue dwarsoor die provinsie vir 25 NKV-vakke: graad 12-onderwysers sal vakbepaalde inligtingsessies bywoon aangaande handboekseleksiekriteria om seker te maak dat geskikte handboeke aangekoop word.\nStrategieë om leerderprestasiedata in elke vak te versamel na die Junie-eksamen vir graad 10 en 11, vir ontleding en om toepaslike ondersteuningstrategieë voor te berei, veral in die lig van die komende graad 11-eksamen.\nGraad 10- en 11-ondersteuning: voorbeelde van goeie praktyk met betrekking tot Deurlopende Assesseringstake en eksamenvraestelle\n'n Navorsingsverslag oor leer- en onderrigondersteuningsmateriaal aangaande handboekverkryging en die rol van handboeke in leer en onderrig in graad 11 word tans bestudeer ten einde toepaslike ondersteuningstrategieë vir onderwysers te ontwikkel.\nDrie tenders word tans voorberei om die NKV-implementering in die vier fundamentele vakke en die funksionaliteit van Fisiese Wetenskappe-laboratoriums in 70 skole te monitor en evalueer - dit sal sewe skole per distrik wees, ewekansig gekies, maar wat alle Dinaledi en Wiskunde, Wetenskap en Tegnologie fokusskole sal insluit.\nBeide die nasionale en provinsiale bestuurders van die Nasionale Senior Sertifikaat-proses is besig om alle moontlike maatreëls in te stel om die laaste paar fases van hierdie oorskakeling glad te laat verloop.\nOnderwysers in die VOO-band sal binnekort in 'n posisie wees waar hulle hulle hulpbronne kan opbou, selfvertroue kan ontwikkel en kan oorbeweeg na 'n patroon van instandhouding wat ons nou waarneem onder Grondslag- en Intermediêre Fase-onderwysers. Die debat handel nie meer oor die nodigheid vir kurrikulumhervorming nie. Dit handel oor kwessies wat verband hou met assessering en die las wat op ons opvoeders geplaas word.\nDiensleweringfokus 6: Belegging in skoolveiligheid en sosiale kapitaal in onderwys\nOns Veilige Skole-projek het 'n drieledige strategie:\n'n Fokus op die beveiliging van die buite-omgewing van ons skole deur middel van fisiese sekuriteit\nOptrede binne die skoolomgewing om ons leerders en onderwysers toe te rus met vaardighede met betrekking tot leerdergedrag, konflikoplossing en diversiteitsbestuur\nBou van vennootskappe en netwerke met die gemeenskap, SAPS, NRO's en ander belanghebbendes.\nEk glo dat hierdie programme baie van ons skole gehelp het om veiliger omgewings te skep teen bedreigings van buite onder baie moeilike omstandighede.\nElke onderwyser en elke leerder verdien 'n veilige leeromgewing. Die gewelddadige en sinnelose dood van die 17-jarige Mogammat Kannemeyer verlede week op die skoolterrein en die grusame bylmoord op agtjarige Wilfred Kriel, na bewering deur twee seuns van sewe en 12, het almal van ons geruk. Messtekery en geweld by ons skole bedreig die kultuur van leer en onderrig.\n'n Grens moet gestel word. Daar kan nooit enige regverdiging wees vir enigeen wat dwelms gebruik of wapens in 'n skool inbring nie. Daar kan nooit enige regverdiging wees vir enige leerders om onderwysers te tart, mishandel of aan te rand nie. Daar is nie plek in ons skole vir onderwysers wat kinders mishandel of treiter nie. Geen ouer het die reg om by 'n skool in te stap en 'n onderwysers aan te rand nie. Dwelmhandelaars en bendelede wat dwelms aan ons kinders verkoop, moenie iewers kan wegkruip nie. Almal van ons moet saamwerk met die polisie om hulle uit te wys, te vervolg en toe te sluit.\nDie tyd het aangebreek vir alle skole in die Wes-Kaap om 'n proses aan te pak om die skool se gedragskode te hersien. Nie net om hulle te versterk nie, maar om seker te maak dat lede van die skoolgemeenskap - ouers, onderwysers en leerders - deur 'n proses gaan wat sal verseker dat almal 'n gedragskode onderskryf wat respek, verdraagsaamheid, dissipline, vreedsaamheid, nierassigheid, nieseksisme, respek vir menseregte, demokratiese praktyk en gemeenskapsdeelname sal bevorder. Daar moet 'n verbintenis wees om hierdie reëls konsekwent en billik toe te pas.\nOns skoolprinsipale, bestuurspanne, beheerliggame en verteenwoordigende rade van leerders moet tasbare ondersteuning gegee word om hierdie kodes te bestuur. Dit sal tyd en moeite verg maar sal help om gesindhede en gedrag in ons skole te verander.\nEk glo dat die nuwe Nasionale Kurrikulumverklaring enorme potensiaal het om aan ons die ommeswaai te besorg wat ons nodig het. Uitkomste soos dié in Lewensoriëntering, gee opleiding in harde vaardighede vir die lewe. Ek glo dat ons kurrikulum die potensiaal het om ons jongmense te help om dwelms, portuurdruk, rassisme, geslagsvooroordeel, boeliegedrag en alle soorte geweld te hanteer.\nBaie van hierdie kwessies word reeds hanteer. Wat nodig is, is volgehoue en gekoördineerde onderwyserontwikkeling en leerprogramme om ons onderwysers te help om leerders te help om hierdie uitkomste te bereik en ook om onderwysers meer praktiese vaardighede te gee om leerders in die klas te bestuur.\nHierdie jaar is die toekenning vir Skoolveiligheid R14,190 miljoen. Van hierdie bedrag is R5,093 miljoen toegeken vir misdaadbeheerintervensies, insluitend toegangsbeheer en gewapende reaksie. R5,746 miljoen is toegeken aan misdaadvoorkomingsprogramme wat deur ons OBOS'e en ons skoolklusters bestuur word. Die res word opsygesit as 'n gebeurlikheidsbegroting wat sake soos slagofferondersteuning en vandalisme sal dek. Die toekenning vir die Inbelsentrum is R560 000.\nBenewens hierdie programme sal ons ook die volgende doen:\nPlaas die Onderwysveiligheidbestuursfunksie binne die Direktoraat: Kantoor van die Hoof van die Departement ingevolge die herontwerpte WKOD. Dit sal help om te verseker dat ons strategie beter gekoördineer en geïntegreer is oor al die takke en distrikte.\nWerf 75 veiligheidsbeamptes in hierdie finansiële jaar wat toegewyd sal werk met die 109 skole wat op ondersoeke en beslaglegging fokus, met risikojongmense en wat die werk van die skoolveiligheidskomitees sal ondersteun.\nInisieer 'n loodsprogram om die gebruik van CCTV-tegnologie te toets by sommige van die 109 skole\nWerk met ons skole om hulle voor te berei vir die implementering van die maatreëls vervat in die Wysigingswetsontwerp op Onderwyswette aangaande ewekansige ondersoeke en beslaglegging en dwelmtoetse by ons skole\nHersien en versterk gedragskodes op skoolvlak, met die hulp van ouers, onderwysers en leerders\nIn al hierdie werk het ons die ondersteuning van ons gemeenskappe nodig. Ek bring hulde aan gemeenskapspolisieforums, NRO's en geloofsgebaseerde organisasies wat ons skole daagliks ondersteun.\nEk verwelkom die Premier se aankondiging aangaande die ontplooiing van 149 SAPD-reserviste en die volgehoue ontplooiing van 500 Bambanani-vrywilligers in die 109 hoërisikoskole.\nVan hierdie 109 het 69 skole elk een reservis gekry, terwyl twee reserviste by die 40 skole met die hoogste risiko ontplooi is.\nDit is noodsaaklik dat die konsepstrategie vir geïntegreerde skoolveiligheid, wat in die sosiale kluster van die provinsiale kabinet bespreek is, nou gefinaliseer moet word en aan die kabinet voorgelê moet word vir goedkeuring.\nSkole en gemeenskappe onderneem om saam te werk aan teikens\nVerlede week het Minister Naledi Pandor in haar Begrotingsrede gevra of die onderwyssektor en ons gemeenskappe "gereed is om uit te blink". Sy het gesê: "I urge South Africans to affirm excellence and reject mediocrity in the interest of nation building, socio-economic development and true liberation. The levels of under-performance in our education system are unacceptably high, and an unjust subversion of the historic promise of freedom and democracy that we've put before our people."\nIn die gees van die Minster se oproep om middelmatigheid te verwerp, het ons hierdie jaar 'n fundamentele intervensie gesien met die oog op gehaltematrikulasie in Wes-Kaapse skole. Net voor die einde van die eerste kwartaal het skoolprinsipale, beheerliggame en Verteenwoordigende Rade van Leerders (VRL'e) vir die heel eerste keer ooit teikendokumente met standaardprofielvorms onderteken.\nNa analise en oorlegpleging het hulle die volgende aangekondig: matrikulasie-endossementteikens vir graad 12 vir 2007; matrikulasieslaagsyfers; en teikens met betrekking tot syfers vir leerders wat Wiskunde en Wetenskap deurkom.\nOns wil ook hê ons skole moet teikens stel om die aantal uitvallers te verminder. Te veel leerders verlaat skool vroeg. Indien hierdie leerders uitval omdat skole die teiken van 'n uitstekende slaagsyfer in matriek voorhou, is dit onaanvaarbaar. Hoewel ons nooit 'n 100%-behoudkoers van graad 1 tot 12 kan verwag nie en meer leerders wat graad 9 slaag by ons VOO-kolleges behoort te registreer, is daar te veel leerders met die potensiaal om graad 12 te bereik wat dit nie maak nie.\nTen slotte sal geletterdheids- en gesyferdheidsteikens vir alle primêre skole later in die jaar gestel word.\nElke stel teikens moet vergesel word van 'n aksieplan. Hierdie planne sal aandui watter stappe gedoen kan word om die teikens te bereik en kan winterskole, ekstra onderrig na skoolure en ander remediërende maatreëls insluit. Ons het R1 miljoen toegeken aan skole in die nodale sones van Khayelitsha en Mitchell's Plain om hierdie teikens te bereik deur middel van na-uurse klasse en programme.\nOm dienslewering te verseker is ons besig om die prestasieooreenkomste van alle WKOD-bestuurders te verander om seker te maak dat hulle "toepaslike ondersteuning" aan ons skole lewer. Indien daar 'n bewese versuim is om ondersteuning te verleen, word die prestasiebonus van die betrokke amptenare teruggehou of graad- en kerfverhogings kan weerhou word. Deurlopende versuim kan selfs aanleiding gee tot dissiplinêre stappe.\nSkole as Spilpunte van Versorging\nDie Premier het in sy begrotingsrede gesê dat ons 'n program van stapel gestuur het, genaamd Skole as Spilpunte van Sorg (SSS). Deur middel van hierdie program sal 70 personeellede van dwarsoor die sosiale kluster opgelei word vir ontplooiing in 15 areas op die Kaapse Vlakte en elders, om tussenbeide te tree in situasies van uiterste armoede, traumaberading en om te help om toegang te verbeter tot basiese dienste soos toekennings en geboortesertifikate.\nDaar is twee aspekte aan die proses: In die eerste plek sal daar saamgewerk word met die SBL'e en die gemeenskap om skoolgebaseerde veiligheidsnette van sorg en ondersteuning te skep - ten einde leerstoornisse te verminder.\nDie tweede aanname is dat "onderwys almal se besigheid" is. Dit hou in dat die voorsiening van gehalteonderwys, veral in die weerloosste gemeenskappe, op multisektorale vennootskappe berus. Gemeenskapsondersteuning is dus noodsaaklik om sukses te bereik.\nSkole as spilpunte in die gemeenskap\nVerlede jaar het ek in my Begrotingsrede verwys na die nodigheid om verskillend in en met ons gemeenskappe te werk. Ons skole moet die spilpunt van die plaaslike gemeenskap word. Soos Proudly Manenberg, die Khayelitsha Education Forum, die Hanover Park Education Forum, moet ons gemeenskappe saamstaan en leer die middelpunt van alle werksaamhede maak.\nOns werk ook aan die idee om die skool 'n spilpunt in die gemeenskap te maak wat sport- en buitemuurse ontwikkelingsprogramme betref. Daar is 'n groeiende aantal rolmodelskole in hierdie verband.\nEk wil die werk van die Buitemuurse Onderwysprojek, EMEP prys. Hulle is betrokke by 'n loodsprojek in drie van ons distrikte en het aan 'n voorstel gewerk om die skooldag te herstruktureer om seker te maak dat leerders deur die hele dag by aktiwiteite betrokke is en dat ons skoolbestuur en onderwysers ook tyd het vir voorbereiding en administrasie.\nDie Gemeenskap/Skool-inisiatief van verlede jaar het byvoorbeeld die stigting van die "Reading Mommies"-projek in 'n hele aantal skole tot gevolg gehad - 'n voorbeeld van die rol wat ouers kan speel in die ondersteuning van skole. Ons het indrukwekkende vennootskappe gesien dwarsoor skole en binne gemeenskappe. Besighede en ouers het hulle arbeid en materiaal aan skoolverbeteringsinisiatiewe geskenk. Hierdie inisiatief sal verder ontwikkel word in 2007.\n'n Skool word binne sy eie gemeenskapskonteks bedryf. Ons moet daardie konsep begryp en enige inisiatief ondersteun wat ons skole help om die negatiewe omstandighede buite hulle heinings die hoof te bied.\nOm ons ondersteuning te laat groei\nSosialekapitaalprojekte wat geskeduleer is vir konsolidasie in hierdie finansiële jaar, sluit die volgende in:\nAktivering van 'n databasis van afgetrede onderwysers en ander vrywilligers wat skole op 'n hele aantal maniere kan help\nVersterking van die leerderleier-kohort onder die vaandel van die VRL'e en die portuuropvoeders\nVersterking van skoolbeheerliggame\nUitbreiding van ons beroepe, onder dekking van die Wes-Kaap Onderwysstigting, vir borge en vennootskappe om ons skole met hulpbronne en opleiding te help en, baie belangrik, om die skepping van plaaslike onderwysforums aan te moedig. Hier wil ek graag melding maak van Grand West Casino, PetroSA, Xenex en Sanlam vir van die groter donasies wat ons gedurende die agelope finansiële jaar ontvang het.\nToekennings per program\nEk wil hierdie toespraak afsluit deur te verwys na die onderskeie programme waaronder toekennings bestuur word.\nProgram 1 (Administrasie)\nHierdie program voorsien oorhoofse bestuur van en ondersteuning aan die onderwysstelsel. Sleutelbeleidsontwikkelings sluit in die implementering van die Mensklikekapitaal-ontwikkelingstrategie; die implementering van Fase 1 van die herontwerp; die instelling van 'n leerdernaspoorstelsel; bou van sosiale kapitaal en ondersteuning van die finansiële bestuur in skole. 'n Bedrag van R338,540 miljoen is aan hierdie program toegeken.\nProgram 2 (Openbare Gewone Skole)\nHierdie belangrike program dek die hele spektrum van skole ingevolge professionele dienste, menslikehulpbronontwikkeling, skoolvoedingsprogram, die PGOOO-program, die werk aan die Leerderprestasiestrategie, Veiligheid, Fokus- en Dinaledi-skole, onderwysassistente, heelskoolevaluering en gespesialiseerde opleiding. Prioriteitsfokusse vir 2007 sluit in voorsiening van poste. 'n Totale begroting van R6 209,951 miljoen is aan hierdie program toegeken.\n'n Hoogtepunt uit die 2007-begroting sluit in 'n toekenning van R24 miljoen om agterstande in primêreskoolklaskamers te delg en van R16 miljoen om agterstande in hoërskoolklaskamers te delg, veral in swart gemeenskappe.\nDie WKOD voorsien tans maaltye aan 203,535 leerders by 990 skole, waarvan 116 hoërskole is waar ons 21,043 leerders kosgee onder dekking van die Nasionale Skolevoedingsprogram. Van hierdie jaar af sal die Departement ook warm maaltye voorsien.\nDie Departement het meer as 1,820 vrywilligers by hierdie program betrek wat 'n honorarium ontvang vir dienste gelewer. Dit dra by tot armoedeverligting. Die R50,7 miljoen wat beskikbaar is vir die skoolvoedingsprogram is egter nie genoeg om in die behoeftes van al ons leerders te voorsien nie. Besighede en die gemeenskappe moet meer betrokke raak by hierdie program.\nProgram 3 (Onafhanklikeskoolsubsidies)\nOns gee ondersteuning aan geregistreerde onafhanklike skole in ooreenstemming met die Suid-Afrikaanse Skolewet met 'n totale uitleg van R39,541 miljoen en volgehoue monitering van die leerterreine.\nProgram 4 (Openbare Spesialeskoolonderwys)\nIngevolge ons MKOS het ons twee nuwe vaardigheidskole in 2006 begin - een in Gugulethu en een in Mitchell's Plain in 2006/7. Hierdie skole sal in 2007/8 verder ontwikkel word. Ons het ook vaardigheidskoolafdelings by bestaande spesiale skole begin soos by Steinthal (Tulbagh), Nuwe Hoop Sentrum (Worcester), Khayelitsha Special School en Bet El-skool (Kuilsrivier).\nIn 2007/8 sal ons beplan aan die ontwikkeling van twee addisionele vaardigheidskole, waarskynlik een in Khayelitsha en een in Eersterivier. Daar is 'n groot aanvraag na vaardigheidskole en die WKOD beskou die ontwikkeling hiervan as 'n groot prioriteit.\nOns het inskrywing by ons 70 spesiale skole verhoog van 13,855 tot 14,348 sonder addisionele fondse. Ten spyte van hierdie verhoging in inskrywing het ons steeds lang waglyste vir plasing van leerders in spesiale skole. Die WKOD oorweeg dus alternatiewe tot die plasing van leerders in spesiale skole. Een so 'n alternatief is die skepping van spesiale eenhede by bepaalde hoofstroomskole, veral in ons landelike gebiede. Die skepping van sulke eenhede kan meer koste-effektief wees as om nuwe spesiale skole op te rig en dit kan beskou word as die eerste stap op pad na insluiting.\nIn hierdie finansiële jaar sal die WKOD amper R1 miljoen bestee aan kurrikulumontwikkelingskapasiteit van spesiale skole. Ingevolge Onderwyswitskrif 6 moet hulle hulpbronsentra vir hoofstroomskole word. Dit impliseer dat hierdie skole kundiges moet wees wanneer dit kom by lewering van die kurrikulum.\n'n Begroting van R410,446 miljoen is aan hierdie program toegeken.\nEk het elders in meer besonderhede verwys na Program 5 (Verdere Onderwys en Opleiding in Kolleges): Totale begroting vir 2007/8 is R309,637 miljoen (op van R264,527 miljoen in 2006/7); Program 6 (Basiese Onderwys en Opleiding vir Volwassenes): Totale begroting vir 2007/8 is R26,056 miljoen (op van R23,572 miljoen in 2006/7); en Program 7 (Vroeëkindontwikkeling): Totale begroting vir 2007/8: R153,039 miljoen (op van R107,397 miljoen in 2006/7)\nProgram 8 (Aanvullende en Gepaardgaande Dienste)\nHierdie program sluit in befondsing vir voldoening aan die Wet op Vaardigheidsontwikkeling; MIV/VIGS Voorwaardelike Toekenning-projekte; eksterne eksaminatore; onderwyseropleiding en spesiale projekte onder iKapa Elihlumayo.\nToekenning onder hierdie program het gegroei van R121,515 miljoen in 2003/4 na R197,446 miljoen in 2007/8.\nSpesiale fokusse sluit in die MIV/VIGS-projek en verdere hulpbrontoekenning aan die 2 nuwe Vaardigheidskole (R7.8 miljoen).\nRekenaarlaboratoriums vir nog 200 skole is ook ingesluit. Uit die R40 miljoen toegeken aan die Khanya-projek sal skole van ten minste een rekenaarfasiliteit en toepaslike opvoedkundige sagteware voorsien word. Die onderwysers by hierdie skole sal ook voorsien word van basiese IKT-vaardighede ten einde maksimum voordeel te trek uit die gebruik van die tegnologie soos voorsien en om aan die WKOD se doelwit te voldoen van gebruik van IKT om die kurrikulum te lewer.\nEk wil graag belowende data met betrekking tot ons MIV/VIGS-program uitlig:\nMeer as 20,000 opvoeders is opgelei om kinders te onderrig oor seks en hoe om MIV-vry te bly.\nDie WKOD se internasionaal erkende portuuronderwysprogram is 'n innoverende intervensie: met sy 6,500 portuuropvoeders (leerders) in net 136 skole, werk die program saam met die Verteenwoordigende Rade van Leerders om onder andere vrywillige berading en MIV-toetsing onder leerders in skole te bevorder - dit dit gee leiding aan onderwysers deur middel van 'n voorbeeld.\nHoewel voorkomsvlakke onder tieners gewoonlik rondom 16% is, het die voorkomsvlakke in die Wes-Kaap oor die laaste vier jaar in hierdie ouderdomsgroep geval tot onder die helfte van nasionale vlakke. Voorkoms in die 20-24 jaar-ouderdomsgroep het nou ook oor die afgelope twee jaar 'n afname getoon.\n'n Langtermynstudie wat in die skole in informele gemeenskappe in Kaapstad deur die Adolescent Health Research Institute by die Universiteit van Kaapstad onderneem is, het daarop gedui dat die gemiddelde toetreeouderdom tot seksuele aktiwiteit een jaar aangeskuif het - met ander woorde, tieners wag langer voordat hulle seksueel aktief raak.\nHierdie positiewe uitslae is vir ons baie bemoedigend.\nViering van uitmuntende diens\nMet die klem wat ek vandag op verbeterde dienslewering geplaas het, wil ek nie die indruk skep dat ons nie reeds gelewer het nie.\nEk het begin deur te sê dat ons steeds sal streef om die gehalte van dienslewering te verbeter. Daar is baie onbekende helde en heldinne wat in die voorste linie van die regering se diensleweringsmasjien werk. Hulle is sprekende voorbeelde van ons verbintenis om inderdaad 'n verskil te maak.\nVerlede jaar het die WKOD ses van die agt van die Premier se Toekennings vir Uitmuntende Diens verwerf, insluitende die Goue Toekenning, twee van die drie Silwer Toekennings en drie van die vier Brons Toekennings. Nege projekte wat deur die WKOD ingedien is, was onder die 13 finaliste. Die finaliste het ook 'n projek ingesluit wat gesamentlik deur die WKOD en die Departement van Gesondheid ingedien is. Algeheel 55 inskrywings is ingedien deur al die departemente van die provinsiale regering.\nEen van ons Volwassenegeletterheidsintervensies, genaamd "160 Dae van Intervensie vir BOOV-sentrums" by die Onderwysbestuurs-en-ontwikkelingsentrum (OBOS) Breederivier & Overberg het goud verwerf met die top Toekenning vir Uitmuntende Diens deur die Premier.\nDie Premier het daarop gewys dat hierdie hoogaangeskrewe toekennings "serve to highlight and celebrate the areas within our government that managed to display a culture of service excellence, social cohesion and ubuntu. They celebrate and showcase those who have clearly indicated a comprehension and inculcation of the Batho Pele Principles in the way we deliver our services to communities."\nDie WKOD se ander wenners was:\nSilwer: Khanya-projek; WKOD-kliëntediens\nBrons: SA Skoolkoor-Eisteddfod-projek; Kaapse Onderwysinstituut; OLSO-adviseursprojek (Spesiale Onderwys)\nAnder projekte onder die finaliste was die Wes-Kaapste Bewegingsonderwysvereniging; die Onderwysassistente-projek en die kurrikulum IKT/Kennisbestuurseenheid.\nAl die projekte wat ingeskryf is, het kreatiwiteit, toewyding en 'n verbintenis tot dienslewering getoon. Die wenprojek illustreer wat bereik kan word met passie en die stel van meetbare doelwitte met beperkte hulpbronne.\nOns is almal bewus van die impak van sosiale patologieë op ons klaskamers en die las wat dit op ons onderwysers plaas. Ek wil hulde bring aan daardie onderwysers wat hulle lesse voorberei en ons kinders elke dag inspireer. Ek bring hulde aan daardie amptenare en lede van die SBL wat daagliks in ons skole werk om ondersteuning, leiding en sterkte te verskaf. Skole soos Hector Peterson en Langa Hoër wat stilweg hulle akademiese jaar 'n week vroeg begin; en iQhayiya Hoër wat binne 'n jaar 'n 38%-slaagsyfer omgeskakel het na 94%, is sprekende voorbeelde van goeie leierskap.\nIn hierdie laaste fase van kurrikulumtransformasie en soos wat ons die nuwe era binnegaan van 'n getransformeerde WKOD, moet almal van ons ons toespits om gehalteonderwys vir ons leerders te voorsien. Deur dit te doen, sal ons hoop vir ons jongmense bring dat hulle 'n rol het om te speel in die bevegting van armoede en in werkskepping. Die uitdagings is groot, maar ek glo dat ons met die hulpbronne in hierdie begroting en met sterk vennootskappe met ons gemeenskappe sal slaag.\nEk wil graag die Superintendent-generaal, mnr Ron Swartz, die ADG's, hoofdirekteure, direkteure en die res van die personeel in die WKOD-hoofkantoor en die OBOS'e bedank vir al hulle harde werk te midde van groot uitdagings. Ek bring hulde aan mnr Paul Rockman in die SG se kantoor wat die skakel tussen die ministerie en Hoofkantoor so professioneel in stand hou.\nEk wil ook ons skoolprinsipale, die toegewyde onderwysers, die dosente en leiers van die VOO-kolleges en almal wat 'n verskil gemaak het aan die lewens van die amper een miljoen primêre en hoërskoolleerders en VOO-studente bedank.\nIn haar afwesigheid wil ek Minister Naledi Pandor bedank vir haar voortgesette wysheid, visie en leierskap vir hierdie enorme portefeulje. Ek wil die rol van die Staande Komitee vir Onderwys erken, in besonder die Voorsitter, mev Joyce Witbooi.\n'n Spesiale dankie aan die lojale en hardwerkende personeellede in my eie kantoor wat lang ure werk in diens van ander. Ek verwys na Nazeema Hendricks, Archie Lewis, Gert Witbooi, Denise Alcock, Chris Gqogqa, Charlotte Heynes, Avril Johnson, Japie Lewin, Shadrack Nenzani, Anne Schlebusch en Lydia Wabani.\nDankie aan my kollegas in die Uitvoerende Komitee vir julle ondersteuning, aan my vriende en familie, my ouers en veral my vrou, Melanie, en dogters, Aleya en Jenna - dat julle verstaan dat dit soms nodig is om lang ure weg te wees van julle af.\nDankie vir die geleentheid om vandag hierdie Begrotingsrede aan julle voor te lê. Ek sien uit daarna om saam met julle te werk om voort te bou op die positiewe raamwerk wat in hierdie begroting voorsien is.


Onwrikbaar gekant teen nudisme en morele verval | News24\nOnwrikbaar gekant teen nudisme en morele verval\nFoto: johan pretorius Eerwaarde Mike Effanga, onwrikbaar gekant teen morele verval.\nVroeër vanjaar toe die Hibiskuskus-munisipaliteit deur verskillende stadiums gegaan en uiteindelik toestemming gegee het aan ‘n nasionale naturistegroep om die plaaslike Mpenjati-strand as ‘n nudistestrand te gebruik, was daar teenkanting uit verskeie geledere, maar niks so heftig soos die afkeer van ‘n man van Port Shepstone met ‘n vreemde van nie.\nHy is eerwaarde Mike E. Effanga van Worldwide Gospel Ministries, ‘n wêreldwye kerkgroep wat ook in Suid-Afrika en hier by ons in Oslo Beach bedrywig is. Hierdie verslaggewer het met hom te doen gekry tydens die proses van ter plaatse ondersoeke, en openbare en munisipale vergaderings oor die vestiging van die strand.\nHy en lede van die gemeenskap en prominente kerkgroepe het ‘n groep gestig met die naam “Concerned Citizens of the HCM Group”, en begin om die vestiging van die strand hand en tand te beveg, met Bybelse beginsels as die grondslag van hul veldtog.\nDie munisipaliteit se standpunt is dat hy bloot uitvoering gee aan bepalings van die grondwet dat daar nie teen enige geroep gediskrimineer kan word op grond van daardie groep se sienwyses nie, solank dit wettig is en nie inbreuk maak op die regte van ander mense nie. Die munisipaliteit sê daarbenewens is daar wyd gekonsulteer met lede van die gemeenskap en met die provinsiale regering. Die stadsraad het uiteindelik met ‘n oorweldigende meerderheid ten gunste van die strand gestem.\nSakeleiers en die munisipaliteit meen die ekonomiese voordele van so ‘n strand, omdat dit die enigste een in die land is, sal talle besoekers lok. Daarom het die munisipaliteit aansoek gedoen om die verordening wat ‘n nudistestrand verbied, te wysig, en intussen gebruik nudiste die strand, hoewel hulle deur die munisipaliteit afgeraai is om dit te doen totdat die wysiging gefinaliseer is.\nEerwaarde Effanga en sy groep se argument is eenvoudig: die strand is strydig met die meerderheid mense se morele en godsdiensbeginsels, dit is onwettig omdat die verordening nie gewysig is nie, en die munisipaliteit mag nie optree asof hy bo die reg verhewe is nie. Om dinge verder te kompliseer, het Eerwaarde Effanga ‘n brief van die LUR vir Plaaslike Regering en Tradisionele Sake, Me. Nomusa Dube-Ncube, ontvang waarin sy bevestig dat ‘n vergadering met die munisipaliteit gehou is, dat die strand onwettig is omdat die verordening nog nie gewysig is nie, en dat die huidige bepalings nagekom moet word. Maw. mense mag nie hul klere daar uittrek nie. Met die skrywe van hierdie berig, was daar nog geen reaksie van die munisipaliteit nie.\nWaar kom Mike Effanga vandaan? Hierdie aangename, vriendelike 50-jarige man met die kenmerkende Nigeries/Amerikaanse aksent? Hy is in Nigerië gebore, en het as jong kind Amerika toe gegaan waar hy 26 jaar lank in Los Angeles gebly en na sy bekering by kerksake betrokke geraak het. Hy het ‘n graad in Godsdiensgeleerdheid by die Shiloh-Bybelkollege in Londen verwerf, is nog steeds ‘n leiersfiguur van die Worldwide Gospel Ministries in Amerika, en betrokke by talle kerkgroepe in Suid-Afrika.\nHy het sowat agt jaar gelede Suid-Afrika toe gekom en het eers in George gewoon, voordat hy Port Shepstone toe gekom het. Hy het sy vrou Grace, ‘n mediese dokter, in Durban ontmoet. Hulle het vier kinders, drie dogters en ‘n seun, tussen die ouderdomme van twee tot sowat nege jaar.\nHy is passievol oor sy Christenskap en rol in die lewe. “My filosofie is elke mens moet die goeie ontgin wat deur God in ons geplaas is. Ons almal is óf relevant óf irrelevant. As jy relevant is, verlig jy die las van ander. Indien jy irrelevant is, maak jy ander se las swaarder.” Eerwaarde Effanga het sy keuse gemaak: hy motiveer mense waar hy kan, hy het kant gekies teen morele verval, en sal dit beveg waar die geleentheid hom voordoen. Iets wat hy nie kan verstaan nie, is waarom die sg. “hoofstroomkerke”, nie sterker standpunt teen die nudistestrand ingeneem het nie.\nVan een ding kan inwoners van die Suidkus seker wees. Solank daar sake soos nudistestrande ter sprake is, sal die naam van Mike Effanga gehoor word. Luid en duidelik.


Namibiërs vandag stembus toe | Maroela Media\nNamibiese pres. Hage Geingob kort voordat hy sy kruisie in Windhoek getrek het. (Foto: Brandon van Wyk/AP)\nStembusse in Namibië het Woensdag vroegoggend geopen in wat waarskynlik een van die regerende party se taaiste uitdagings gaan wees sedert onafhanklikheidswording drie dekades gelede. Die hulpbronryke land se 1,3 miljoen geregistreerde kiesers stem vir ŉ president en parlementslede.\nDie regerende Swapo-party is onlangs geruk deur ŉ korrupsieskandaal en die immer verslegtende ekonomie. Meer as 700 000 van die land se nagenoeg 2,5 miljoen inwoners het boonop geregistreer vir noodverligting weens ŉ voortslepende droogte in die streek.\nPres. Hage Geingob het ook ŉ mededinger in eie geledere wat as onafhanklike kandidaat aan die verkiesing deelneem. Veral die jeug – van wie 46% werkloos is – vind aanklank by dr. Panduleni Itula. Vanjaar se verkiesing sluit ook meer as 400 000 kiesers in wat gebore is sedert Namibië se onafhanklikheidswording van Suid-Afrika.\nItula het op die nippertjie gevra dat elektroniese stemmasjiene nie sonder ‘n verifieerbare papierspoor tydens die verkiesing gebruik word nie, maar die aansoek is verwerp. Namibië was die eerste land in Afrika suid van die Sahara om dié masjiene te gebruik.\nGeingob het vandag, nadat hy sy kruisie in Windhoek getrek het, gesê die verkiesing is ŉ stryd en nie ŉ oorlog nie, het die Namibian Broadcasting Corporation (NBC)berig.\nŉ Ongekende opvolgverkiesing kan moontlik volg as geen presidentskandidaat 50% plus een stem behaal nie.\nIn die laaste verkiesing in 2014 het Swapo altesaam 80% van stemme op hom verenig, die hoogste ooit, terwyl Geingob 87% van die stemme vir president gekry het.\nDie regerende party het vroeër vandeesmaand die wind van voor gekry toe twee ministers bedank het nadat Ysland se grootste seekosmaatskappy, Samherji, daarvan beskuldig is dat hy omkoopgeld aan plaaslike politici betaal het vir toegang tot Namibië se viskwotas. Tesame met die mynbedryf, is visserye ŉ belangrike ekonomiese hulpbron vir die land.\nPolitieke ontleders glo egter nie die skandaal gaan ŉ groot uitwerking op die uitslag van die verkiesing hê nie, omdat die meeste kiesers waarskynlik al besluit het vir wie hulle gaan stem.\nAnder kandidate sluit in Namibië se eerste vroulike presidentskandidaat, Esther Muinjangue.\nDie amptelike opposisie, die Popular Democratic Movement, gelei deur McHenry Venaani, se veldtog het grootliks gefokus op Swapo se tweederdemeerderheid in die parlement. Venaani voer aan dit lei tot straffeloosheid en korrupsie.\nDie Landless People’s Movement, gelei deur Bernardus Swartbooi, het gefokus op grondonteiening in Namibië. Die land het van die wêreld se hoogste vlakke van ongelykheid.\nHage Geingob Namibië verkiesing\nDie wêreld in foto’s – 27 November 2019\nHoekom geskok dit is hoe dit in al die afrika lande werk\nSnaaks dat die regerende party SWAPO nog steeds die naam gebruik al is Suidwes nou Namibie Swapo is eintlik…. South West Africa Peoples Organisation.\nJa teen wie ons so baklei het Theoman\nMaak nie saak wie wen nie. Ons bly heerlik hier.!


Hoe om te leer om jou emosies, gedagtes, gevoelens, optrede te beheer - Sielkunde en Psigiatrie - 2019\nHoe om te leer om jouself te beheer\nElke persoon droom om gelukkig te wees, om te slaag, om 'n voorspoedige gesin te skep. Hiervoor maak hy planne, definieer sy doelstellings en doelwitte, stel 'n plan vir hul oplossing en sy eie optrede voor. Maar dit is die menslike natuur om afgelei te word, om te vergeet van alles wat hy opgedoen het, wat tot oombliklike begeerte of optrede lei, wat glad nie ooreenstem met die gekose plan van optrede nie. Afleidend vir 'n vlugtige begeerte, dit is algemeen dat 'n individu nie net die planne wat gebou is, vergeet nie, maar dit is ook moeilik om terug te keer na hul implementering. Die rede hiervoor is die gebrek aan persoonlikheidsvermoë om hul aksies, begeertes en emosies te beheer. Die vermoë om jou eie "I" te beheer, is die krag van 'n individu se karakter, help om onnodige emosies te hou, om gevoelens onder beheer te neem, die vermoë om op enige oomblik doelbewus op te tree, impulsiewe motivering te hou en gevestigde norme en gedragsreëls te volg.\nWenke om te leer hoe om jou emosies te beheer\nOntneem van selfbeheersing van sy eie emosionele toestande en gevoelens, kan 'n persoon maklik vir hulle swig en onbeheersbare uitslag doen. Die vermoë om selfbeheersing te behou, is die eienskappe van karakter wat die meeste mense in die moderne wêreld ontbreek. As gevolg van die teenwoordigheid van verskillende tipes temperament en die verskillende opvoeding van individue, ontstaan situasies wat dikwels konflik genoem word. Emosionaliteit van 'n persoon, gebrek aan selfbeheersingsvaardighede, beheer van sy eie emosies, lei tot rampspoedige gevolge, veranderinge in die geestelike toestand van 'n individu, aggressiewe ontwikkeling. Daarom, hoe om jouself te beheer en nie kwaad te raak nie, is nie 'n eenvoudige vraag nie, maar een van die gereelde sielkundiges.\n'N Persoon ervaar diep respek, bewondering en die belangrikste is dat hierdie begeerte om soortgelyk te wees, na 'n persoon wat emosies kan beheer, volgens die gestelde doelwitte kan behaal, sukses behaal, sonder om deur kleinlike begeertes afgelei te word, fokus op die hoofsaak, skei die sekondêre van die werklik belangrike.\nHoe om jouself te beheer en nie senuweeagtig te wees nie? Om te besef dat hierdie kwaliteit van persoonlikheid nodig is, om 'n kontakpunt te vind, wat ooreenstem met 'n eie "Ek". Beperking en die vermoë om te beheer help om die vlakke van emosionele manifestasies te reguleer, wat dit moontlik maak om sukses op verskeie terreine te behaal, die belangrikste is om emosionele balans te vestig en 'n gesonde psige te bewaar. Die besit van gehaltebeheer laat 'n individu toe om veilig te voel, persoonlike vryheid te verkry, respek van homself en van die mense om hom te verkry. 'N Persoon wat nie in staat is om in te dien nie, maar om sy eie oombliklike begeertes te oorkom, is sterk, in staat om allerhande probleme te oorkom. Intussen is sy wilskrag moeilik om te breek vir diegene wat die individu kwaad wens. Gestremde mense kan hulself beheer, hul eie optrede, gedagtes, emosies, aksies.\nHoe om te leer om jouself te beheer en nie kwaad op ander te word nie? Hoe om te leer om korrek op te tree? Dade, waarna 'n persoon berou het, word dikwels in 'n toestand van emosionele ontmoediging en op grond van valse gevoelens uitgevoer. Absoluut niks goed is dat die emosies van 'n persoon die boonste stap bo sy verstand beset nie. Alles moet harmonieus interaksie hê, 'n persoon lei tot sukses in die professionele sfeer, in die persoonlike lewe en in innerlike gemoedsrus. Daarom moet 'n persoon wat wil leer om te beheer, sy eie gedrag en begeertes deeglik ontleed. Nadat jy dit gedoen het, vind die "swak plekke" waar dit jou toelaat om die slap te gee en toelaat dat emosies oorneem.\nItzhak Pintosevich, 'n man wat 'n afrigter van die sukses van die menslike lewe is, het die mening uitgespreek dat beheer vir die effektiwiteit en sukses van selfbeheersing bestaan uit drie komponente wat gelyktydig ontwikkel moet word:\n- Eerstens - die onderwerp moet leer om hulself eerlik te behandel, nie mislei te word nie en nie illusies rondom te skep nie;\n- die tweede - beheer moet in twee vlakke bestaan: intern en ekstern. Deur die taak self te beheer, kan 'n persoon dit aan sy kollegas of vriende vertel, terwyl hy hulle belowe, as hy nie op die vasgestelde tyd voldoen nie, die boete betaal. Eksterne stimulus, kan jy nie afgelei word deur derdeparty-aktiwiteite nie, en gaan in hierdie rigting;\n- Derde beheer van hul gedrag moet stelselmatig en alleen uitgevoer word. As 'n individu op 'n individuele geval selfbeheersing doen, sal dit net 'n vermorsing wees van tyd en die persoon wat self selfvertroue het in sy pogings om beheer te beheer, sal oor die lewe, die noodlot en as gevolg daarvan teleurstel in sy eie lewensaktiwiteit, aangesien hy nie daarin geslaag het nie.\n'N Persoon wat selfbeheersing begin leer, moet 'n lys van doelwitte maak, volgens die toepaslike hiërargie. Hierdie lys moet altyd sigbaar wees: op die lessenaar, op die yskas, aan die muur, wat die individu sien wanneer hy wakker word. U moet daagliks die aksies begaan, en let op die geringste vordering tot die doel.\nOm in 'n verskeidenheid situasies aan te pak, of hulle bly of hartseer is, moet jy ontleed wat gebeur en jou eie reaksie volg, watter emosionele reaksie kom uit en op watter oomblikke.\nOm situasies te identifiseer wat 'n "storm van emosies" veroorsaak, moet die individu verstaan en besef of die voorval sulke ervarings werd is. Dit is moontlik om die slegste moontlike oplossing vir die situasie voor te stel, wat dit moontlik maak om te besef watter van die gevolge meer vernietigend sal wees vir die sielkundige toestand van die individu: die gevolge van die situasie of onvanpas, emosionele uitslaggedrag.\nVir die vrylating van opgehoopte negatiewe energie is sport goed geskik: enige soort stryd of selfverdediging. Wat belangrik is, is die innerlike begeerte van die individu om van negatiewe emosies ontslae te raak. Dit kan op 'n ander manier gedoen word, meer getrou aan hul eie fisiese gesondheid en die gesondheid van ander. Byvoorbeeld, as 'n individu nie van 'n vak hou nie, soveel dat die persoon gereed is om in 'n geveg te gaan of dit net te vernietig, moet dit regtig gedoen word. Maar jy moet dit verstandelik doen! In die situasie wanneer 'n persoon ongemaklik word ten tye van kommunikasie met die onderwerp van haat, moet jy alles verstandelik doen met wat jy wil met hierdie onderwerp. Dit is ook moontlik om papier as 'n instrument te gebruik om ontslae te raak van negatiewe emosies: jy kan iemand teken wat jy haat, en skryf dan die probleme wat uit hierdie persoon ontstaan, neer. Dan moet die laken verbrand word, en verstandelik of selfs mondelings 'n einde maak aan die verhouding met die persoon.\nDaagliks met afguns, onbeleefdheid en ongeregtigheid, moet die individu nie elke keer ontsteld wees en reageer nie. Sonder die vermoë om omstandighede te verander, moet jy jou houding teenoor hulle verander, en dit is baie makliker om jou eie houding te hanteer.\nDie emosionele toestand van die individu is relatief sterk afhanklik van die stand van sy finansies. U moet toesig hou oor u finansiële situasie, lenings, uitgawes en inkomste. Hoe minder tekortkominge en probleme in die rigting van finansies, hoe minder redes daar sal afleidings wees, aandag gee en jou krag vermors.\nDie skep van die maksimum troos in die huis, vrede in alle sake en verhoudings, die vermoë om te beïnvloed wat op enige tyd gebeur, is die veiligste manier om jou eie emosionele ervarings te beheer.\nHoe om te leer om jouself in alkohol te beheer\nSelfbeheersing is 'n gehalte wat nie net bestaan in die vermoë om emosies en gevoelens te reguleer nie, maar ook in hul gewoontes, stokperdjies en optrede. Dikwels is daar baie probleme in die beheer van alkoholgebruik. Alkohol is 'n sekere soort toksien, waarvan die gebruik relatief moeilik is om te weier, maar baie het nog steeds geen begeerte nie. Daar is net die begeerte om te leer om die gesig te beheer wat toegelaat word. Baie drankies met die teenwoordigheid van alkohol, wat in die liggaam kom, manifesteer hul impak nie dadelik nie, maar na 'n sekere tyd. Dit is as gevolg daarvan dat individue wat oor die algemeen in klein hoeveelhede drink, die dronkste van die hele groot maatskappy blyk te wees.\nDaar is verskeie maniere om te leer om jouself in alkohol te beheer en word nie kwaad vir die gevolge nie.\nDie eerste ding wat 'n individu moet doen is om te besef dat drink alkohol 'n persoon se wil, die vermoë om sy optrede te beheer, verswak. Vir baie mense begin alles met alkohol in 'n groot vriendekring ter ere van die vakansie. Maar hierdie gewone gebruik kan oormatig groei, ongeag die situasie. In die loop van 'n sekere tyd word 'n individu gekonfronteer met die feit dat sy lewe kwalitatief verander en gesink het tot 'n heeltemal ongewenste vlak van wese.\nDie tweede stap in die beheer van alkoholverbruik is die besef dat drink onbeheerbaar geword het. Dit is nodig om aan die individu te erken dat dit sy swakheid geword het. Sodra hy erken dat hy swak is, kom daar 'n oomblik in staat om 'n persoon verder te beweeg langs die pad om die probleem op te los.\nOm alleen te drink moet vermy word. "As dit net 'n bier is," sal baie mense opmerk. Drink bier word die bron van die ontwikkeling van alkoholisme, en lei tot 'n vorm wat baie moeilik is om te genees. Vermy maatskappye waar hulle dikwels drink, veral vir geen rede nie. Dit is belangrik om jou norm te leer en probeer dit altyd te beheer.\nAs 'n individu weet dat hy in sy vrye tyd maklik 'n bottel drank kan omverwerp, moet die reëls vir vrye tyd vasgestel word. In plaas van 'n lawaaierige maatskappy met alkohol en feeste tot die oggend, is dit beter om na die teater, teater te gaan, gaan hardloop. Dit is nodig om die mees aktiewe leefstyl te hou, vind 'n stokperdjie wat dieselfde genot as alkohol sal bring. Maar as jy op vakansie moet gaan wat beteken dat jy drink, moet jy die hoeveelheid alkohol wat dronk word, duidelik bepaal. Dit sal selfs beter wees as jou kêrel of vriendin wat dit kan beheer, sal daarvan weet.\nJy moet leer om jouself 'n doel van 'n gesonde lewenstyl te stel, die onttrekking van plesier sonder die gebruik van enige gifstowwe.\nHoe om te leer om die eetlus te beheer\n'N Groot aantal meisies verwoes hul gesondheid met verskillende diëte en hongersnood om gewig te verloor, wat oorbodig beskou word om hulself in die vorm te bring om mans te behaag. Na 'n mate van onaktiwiteit, word die meisies weer gewig, dit lei tot prikkelbaarheid, woede en soms depressie. Kundiges betrokke by voeding, argumenteer dat 'n meer effektiewe manier om oortollige gewig te verwyder, is slegs die regulering van hul eie aptyt. Dit is, jy moet leer om die begeertes van die organisme self te herken, hoe om dit te bevredig, terwyl jy jou eetlus beheer. Wetenskaplikes identifiseer verskillende soorte hongersnood onderskeidelik, wat verskillende beheermaatreëls vereis.\nDus, daar is 'n visuele honger, wanneer jy by die venster by die ruite gaan, sien 'n persoon 'n croissant of koek wat dadelik dors maak om dit te eet. Die tipe voedsel lei tot die vrystelling van 'n sekere stel hormone in die bloed wat 'n gevoel van honger veroorsaak.\nHoe om visuele honger te beheer:\n- 'n Persoon moet eers oorskakel na 'n heeltemal ander voorwerp. Figuratief gesproke, eet met die oë van 'n lekker ou wat verbygaan of 'n appel uitgebeeld op 'n plakkaat;\n- voordat dit geëet word, is dit die moeite werd om noukeurig te oorweeg hoe lekker alles lyk;\n- selfs as die ete alleen is, moet die tafelopstelling perfek wees, tot die kleur van die tafeldoek en die regte posisie van die kos op die bord.\nFisiologiese hongersnood is 'n ineenstorting, rumbeling in die maag, hoofpyn. Dit is tekens dat die liggaam energiereserwes moet aanvul.\nHoe om jou eetlus te beheer:\n- Eet stadig, let op die seine wat deur die liggaam gegee word;\n- stop in die middel van 'n maaltyd om die krag te waardeer;\n- Moenie honger verwar met irritasie of angs nie.\nSmaak van honger, kan wees as gevolg van die begeerte om 'n spesiale smaak, iets konkreet of oorspronklik te voel.\nOm die smaak honger te beheer, benodig jy:\n- Gebruik dieselfde produk in verskillende geregte (byvoorbeeld, kook vis vir 'n paartjie, in die oond of maak visbolletjies;\n- Probeer om die kos wat jy neem, soveel moontlik te diversifiseer, selfs as dit iets buitengewoon ontlok.\nJy moet ook leer om jouself te vra: "Is dit die moeite werd?", "Is ek seker dat ek dit regtig wil hê?" Totdat jy die regte antwoord op hierdie vrae kry, moenie net die maag mors nie.\nKyk na die video: Hoe om verwerping te hanteer (September 2019).\nCopyright 2019 \_ none \_ Hoe om te leer om jouself te beheer


WANNEER ’n mens in die noordelike deel van Hoogstraat op Oudtshoorn loop of ry, sien jy skielik ’n aantal seilbote op ’n hoogte net oos van die pad - kompleet asof hulle soos Noag se ark ná ’n vloed net daar op die Klein Karoo-heuwel gestrand het.\nDie sestal bote wat al sedert verlede jaar baie mense aan die wonder het, is deel van ’n opwindende nuwe toeristeverblyprojek op ’n erf tussen Draai- en Hoogstraat.\nDie bote - vyf seilb ... Volledige Artikel\nDIE vrou en seun van Wessel Rabbets, voormalige munisipale bestuurder van die Groter Oudtshoorn, word Saterdag op Oudtshoorn begrawe.\nCarin (49) en Ralph (18) Rabbets het verlede Vrydag gesterf nadat hulle motor die pad sowat 55?km buite Richmond in die Noord-Kaap verlaat en gerol het. Hulle was op pad na Bloemfontein waar Ralph vanjaar met sy mediese studie aan die Universiteit van die Vrystaat sou begin het.\nRalph het einde 2013 matriek met sewe onderskeidings geslaag. ... Volledige Artikel\n“Met ’n verskeidenheid bekende stemme, geharde stemme en nuwe stemme, klink die pr ... Volledige Artikel\nEdward staan tans tereg op vier aanklagte van bedrog, maa ... Volledige Artikel\nDIT is vandeesweek 13 jaar gelede wat Schalk en Liesel le Roux Die Hoorn op Oudtshoorn kom vestig het. Die eerste uitgawe van dié koerant vir die Klein Karoo het op 25 Januarie 2001 verskyn.\nSchalk het voor sy koms na Oudtshoorn nege jaar as verslaggewer en subredakteur by Beeld in Johannesburg gewerk en daarna wye ervaring in die gemeenskapspers opgedoen. Hy het onder meer sy eie koerant in Sasolburg besit en dit later aan ’n groot koerantgroep verkoop.\nBONGOLETHU se oudste inwoner, Ouma Sannah Bosch, is verlede Vrydag na ’n kort siekbed oorlede. Sy was 105.\nVolgens ’n familielid was sy gedurende Desembermaand siek en in die hospitaal.\n’n Dokter het aanbeveel dat sy in ’n tehuis opgeneem word waar goed na haar omgesien kan word. Sy is Vrydag in die Helen Bellinganhof Tehuis vir Bejaardes opgeneem, maar is dieselfde aand oorlede.\nOuma Bosch het met haar 105de verjaardag op 5 September 2 ... Volledige Artikel\nDie saak teen die burgemeester van die Groter Oudtshoorn, mnr Gordon April, en ’n voormalige munisipale bestuurder van die dorp, mnr Mpho Mogale, wat tereg staan op klagtes van bedrog, is na die streekhof verwys.\nLanddros Johan Steyberg het die saak verlede Vrydag vir ’n verhoordatum tot Maandag, 27 Januarie 2014, uitgestel.\nDie saak spruit uit die goedkeuring wat April en Mogale glo in September 2011 gegee het vir die uitbetaling van skeidingspakkette aan mnr ... Volledige Artikel\nDIE DA sal die Groter Oudtshoorn-raad oorneem, maar dit doen deur die toepaslike wetlike prosesse te volg, sê die kiesafdelingshoof van die party, mnr Jac Bekker.\n“Die DA glo in die oppergesag van die reg en dit sal die proses dikteer.”\nVolgens Bekker gaan hoëprofiellede van die DA Oudtshoorn binnekort besoek om die DA se strategie met inwoners en ander belanghebbendes te bespreek.\nHy het aangedui dat meer inligting hieroor binnekort bek ... Volledige Artikel\nHOEWEL die probleme met en rondom die Avian Influenza-virus (AI) die volstruisbedryf kwaai geknou het, meen hy die bedryf is verby sy laagtepunt en lyk die vooruitsigte goed, sê mnr Piet Kleyn, uitvoerende hoofbestuurder van die SA Volstruisbesigheidskamer.\nNadat die Europese Unie verskeie kere ’n verbod geplaas het op die uitvoer van rou volstruis-vleis na Europa het die Departement van Landbou, Bosbou en Seevisserye (DAFF) hoë vereistes gestel vir die registrasie v ... Volledige Artikel\nHOEWEL die reën van vroeër vandeesmaand op Calitzdorp welkom was ná ’n droë en warm Desember, het dit wel skade aan druiweoeste veroorsaak, sê mnr Boets Nel van De Krans Wynkelder.\nNel sê daar het sowat 100mm in die omgewing geval. “As ’n mens kon kies, sou sowat 50 mm beter gewees het. Maar ons is dankbaar dat ons nie groot skade gely het soos boere in die Ladismith-distrik nie.”\nWeens die lande wat te nat was, wa ... Volledige Artikel\n’N PROVINSIALE verkeersbeampte van Oudtshoorn het Maandag in die Oudtshoorn Landdroshof op ’n klag van oproerigheid verskyn nadat sy na bewering Vrydag probeer het om ’n polisiebeampte aan te rand. Die saak teen haar is tot 7 Februarie uitgestel.\nDie voorval het omstreeks 16:15 by die Engen Garage in Langenhovenweg by die uitgang van Oudtshoorn na George plaasgevind.\nVolgens sers Gretchen Michaels, woordvoerder van die Oudtshoorn Polisie, het die bestuur ... Volledige Artikel\nMET sy eerste deelname aan Saterdag se Fairview Attakwas Extreme-bergfietsmarathon tussen Oudtshoorn en Groot Brak het die Switser Urs Huber die rekord aan flarde gery met sy tyd van 4 uur 47 min en 46 sek. Die 121 km van dié uitmergelende ren, sluit klimwerk van 2900 meter in.\nDie 28-jarige Huber, wat in bergfietsmarathonne spesialiseer en ’n voormalige Switserse kampioen is, het die rekord van 04:56:29 van sy landgenoot en die Attakwas se verdedigende kampioen, Christo ... Volledige Artikel\nSportgeskiedenis word Saterdag op Oudts-hoorn gemaak met die opening van die Eden Distriksportakademie (voorheen SWD Sportakade- mie) se nuwe kantore en ouditorium by die De Jagersportkompleks op die dorp.\nDie opening, wat om 09:00 begin, sal deur die Wes-Kaapse minister van Kulturele Sake en Sport, dr Ivan Meyer, waargeneem word.\nDie opening sal ook bygewoon word deur Oudtshoorn se uitvoerende burgermeester, mnr Gordon April, en verskeie senior amptenare van die Wes-Kaap ... Volledige Artikel


Gimmies se sewes-spanne gebruik tuisvoordeel | Potchefstroom Herald\nGimmies se sewes-spanne gebruik tuisvoordeel\nDaar was aksie sonder ophou by vanjaar se Gimmie 7’s toernooi met drieë, vlugvoetige lopies, harde duikslae sowel as ‘n puik bekeroorwinning vir Potchefstroom Gimnasium se junior sewes-span. Die gasheerskool was een van nege skole wat aan hierdie sewes ekstravaganza deelgeneem het wat op Saterdag, 8 September by die Mooivallei Sportterrein plaasgevind met. Hier is…\nDaar was aksie sonder ophou by vanjaar se Gimmie 7’s toernooi met drieë, vlugvoetige lopies, harde duikslae sowel as ‘n puik bekeroorwinning vir Potchefstroom Gimnasium se junior sewes-span.\nDie gasheerskool was een van nege skole wat aan hierdie sewes ekstravaganza deelgeneem het wat op Saterdag, 8 September by die Mooivallei Sportterrein plaasgevind met.\nHier is foto’s van die dag se aksie:\nGimmies se junior-sewesspan (o.15) was die toernooiwenners na afloop van die Gimmietoernooi. Die span het die toernooi onoorwonne afgesluit en hul uitslae was as volg: wen 26-24 teen Midstream, wen 24-0 teen Wagpos, wen 42-12 teen Volkies en wen Midstream in die finaal met 26-0. Heel voor op die foto is Christopher Albertus (kaptein) met die trofee. Vlnr: George Kotzé, Renier Vermaak, James Botha, Wian Oosthuizen en Michael Fourie. Alnr: Mnr. Koot Booysen (afrigter en organiseerder), mnr. Errie Janse van Rensburg (afrigter), Ronaldo De Lima, Henré Bester, JP Frauendorf, Reinhardt Greyling, Wian van der Merwe, Charl Ferreira, JD van der Berg (spanbestuurder) en mnr. Roelof Oosthuizen (skoolhoof). Foto: Verskaf\nGimmies se o.15-span was ‘n fees vir die oog en het met hulle oorwinning teen Midstream College in die eindstryd bewys hoekom hulle die toernooi se bestes was.\nHulle kaptein, Christopher Albertus was ‘n kolos gewees, terwyl manne soos Wian Oosthuizen en George Kotzé ook uitgestaan het.\nDrie ander plaaslike skole, naamlik Potchefstroom Boys High, Hoër Volkskool Potchefstroom en Hoërskool Ferdinand Postma, het aan hierdie toernooi deelgeneem. Volkies se o.15’s het ‘n derde plek algeheel behaal nadat hulle Schoonspruit met 27-5 in die uitspeelwedstryd om die derde plek geklop het. Ferdies en Boys High het al hulle wedstryde verloor, maar Boys High kan hulself op die skouer klop nadat hulle amper vir Volkies se o.17’s skrikgemaak het met ‘n skraps 24-21 nederlaag.\nGimmies se o.17-span het in die halfeindstryd teen KHS gestruikel nadat hulle al hulle poelwedstryde gewen het. Hulle het Ferdies 24-0 geklop, Midstream College met 34-5 verower, Wagpos met 27-5 baasgeraak en 28-22 teen Wesvalia die oorhand gehad.\nKlerksdorp Hoërskool (KHS) is die wenners van die senior afdeling (o.17) nadat hulle vir hul bure, Hoërskool Wesvalia, baasgeraak het.


Die Noorse Elkhound | Troeteldiere Huishouding\nDie Noorse Elkhound kom uit Skandinawië, waar hy as 'n waghond sal werk en die Vikingsjag help vir wild soos beer en eland. Elkhound's was ook herders van kleinvee en het die plaas van wolwe en beer verdedig. Hierdie ras is met die stamina gebou om die hele dag op ruwe terrein te loop.\nDie Noorse Elkhound is in 1913 deur die Amerikaanse Kennelklub erken.\nGewig: 48 tot 55 pond.\nHoogte: 19,5 tot 20,5 duim\nCoat: Dubbel, met 'n growwe topjas en 'n sagte, wol onderlaag\nKleur: Enige kleurkombinasies van swart, grys of silwer\nDie Noorse Elkhound is 'n aktiewe, liefdevolle en vokale ras. Hy sal baie daaglikse oefening nodig hê, of dit 'n drafstorm is of 'n wedstryd haal. Hy is gelukkigste om sy mense en hou daarvan om nie uitgelaat te word nie. Hy is wonderlik met kinders solank hy met hulle grootgemaak word en hulle is respekvol. Skreeuende kleuters mag hom skrik, tensy hy alreeds by hulle aangeskakel is. Weens sy geneigdheid om gereeld te blaf, wees bereid om hom te leer om goeie en slegte tye te blaf, of jy mag dalk ongelukkige bure by jou deur hê.\nDie Noorse Elkhound is baie intelligent en maak dit 'n bietjie makliker om hom op te lei, maar jy moet nog steeds begin oefen die dag wat jy hom huis toe bring of so vroeg as moontlik. Gebruik positiewe versterkings en voedselbelonings om jou te help motiveer. Hy is geneig om 'n kort aandagspan te hê, dus hou oefensessies kort en interessant.\nJy moet jou Noorse Elkhound se dik dubbeljas ongeveer twee keer per week borsel of soos benodig tydens die skuurtyd. Maak seker dat jy al die skroewe of matte uitborsel om sy rok gesond en mooi te hou!\nHierdie toestande mag van belang wees vir die Noorse Elkhound:\n'N Veltoestand wat ontsteking en ongemak veroorsaak, gewoonlik gesien in honde met 'n dikker jas\nEen van die mees algemene siektes wat in honde voorkom en uiteindelik 'n wanfunksie van die heupgewrigte\n'N Niersiekte wat voorkom wanneer die bane van die niere nie korrek funksioneer nie\nDie Noorse Elkhound werp dikwels.\nDie Noorse Elkhound benodig baie daaglikse oefening.\nDie Noorse Elkhound is 'n hond wat menslike geselskap nodig het.\nDie Noorse Elkhound sou 'n goeie jaggenoot maak.\nKyk die video: Monumentje vir Senja ons Noorse Elandhond (Elkhound)\n← Die Siberiese Husky\nHerp Veiligheid: Giftige Plante vir Reptiele en Amfibieë


Vlakte van Jars 2015/2016\nDie vlakte van Jars en die Geheime Oorlog\nAs jy op soek na 'n bietjie Laos geheim en geskiedenis, maak die trek na die Sowjet-styl gemeente van Phonsaven waar trosse van antieke steenvaatjies is vreedsaam versprei oor noordelike plato. 'N Besoek dorpe as gevolg van' n minder as vreedsame afgelope wag ook tot UXO.\nDaar is drie verskillende plekke wat jy kan kies uit die vlakte van Jars te besoek. Met slegs 'n paar toeriste kantore in Phonsaven, elkeen, insluitende' n hotel, sal probeer om te oortuig dat jy 'n hele dag spandeer rond ry al drie te besoek. Maar, alhoewel die besoek van die vlakte van Jars is eerily skouspelagtige, moet jy slegs besoek Site Een van die impak van hierdie Laos geheim te voel.\nDie vlakte van Jars bestaan uit absoluut massiewe steenvaatjies wat oorleef het 'n oorlog verskeur land en is lukraak verspreid Laos' gras vlaktes. Hierdie geheimsinnige klip urns dateer terug na die Ystertydperk van 500 vC tot 500 CE. Sonder 'n ware begrip van hulle doel in die geskiedenis, antropoloë voortgaan om die vlakte van Jars te bestudeer, glo die pype te wees in die verstand belangrikste die sosiale samelewings gedurende Suid-Oos Asië se Iron Age. Plaaslike oortuigings is dat die pype is gebruik om die beroemde potent Lao-Lao, 'n tradisionele rys whiskey te stoor. Met die grootte van die pype, sou dit gewees het een heck van 'n party. Sommige glo dat die pype is gebruik om die stoor van die oorskot van die oorledene, terwyl ander oortuig dat hierdie verborgenheid potte is gebruik om aanbiedings te gee aan die geeste. Wat jou interpretasie, is daar 'n onheilspellend vrede voel terwyl hy in die teenwoordigheid van die geheimsinnige Plain van Jars.\nDie beste toergids in Phonsaven is 'n baie passievolle, kundige en humoristiese man met die naam Noud wat' n toeris kantoor op die hoof straat het. Hy sal waarskynlik saam met jou op jou bus sonder dat jy selfs dit te weet, maar dit sal jou nie lank om te besef dat Noud is die man om te weet in Phonsaven. Hy sal jou op 'n groot toer van The Plain van Jars, maar nog beter, is sy toer van The Secret War.\nDie Geheime Oorlog het vir nege jaar, 1964-1973 waarin die VSA laat val cluster bomme op Kommunistiese Lao en die Ho Chi Min Trail, wat in suidoos Laos parallel met Vietnam. Dit word genoem Die Geheime Oorlog as die Amerikaanse regering ontken enige kennis dat hierdie aanvalle was gebeur. Duisende sterftes en dismemberments voorgekom het vanaf Die Geheime Oorlog en gaan voort om te gebeur op hierdie dag. Geëxplodeerde bomme nog steeds burrowed metro en verreken is deur boere geploeg velde en die grawe van gate, en deur kinders optel en speel met wat hulle noem 'bombies. Noud dan sal jy op 'n toer van' n paar UXO dorpe, (geëxplodeerde ordonnansie), waar die plaaslike bevolking het aangepas om te lewe met live bomme in hul omgewing en geleer het om hulle te ontplof. Verder, het hulle gebruik stukke van die vliegtuie en missiel skulpe wat letterlik uit die hemel geval het as diere krippe, heining poste, skuur deure en stoep spoor. Dit is 'n toer die moeite werd te neem, en wees gerus, Noud sal jou bewaar.\nPhonsaven is nie 'n esteties aangenaam stad, maar hulle het wel' n boete van Indiese restaurant en hulle het Noud. Twee redes wat jy eenvoudig moet gaan.\nVlakte van Jars Foto's\nWanneer wil jy gaante vlakte van Jars\nPhonsaven, of Phonsavanh, is 'n relatief nuwe bestemming met' n paar reisigers wat dit outentiek en 'n ware Laos ervaring. Met die tyd, sal dit meer gewildheid wins op die toerisme-roete, maar is nog redelik off the beaten track en is 'n waardevolle avontuur.\nDie warm seisoen kan 40 ° C bereik en is vanaf Maart tot Mei. Die koeler nat seisoen is van Mei tot Oktober, en die droë seisoen is vanaf November tot Maart.\nBoeddhistiese Laos is ten minste 49 amptelik erken etniese groepe, waarvan meer as 'n paar is teenwoordig in Phonsavan, die provinsiale hoofstad. Soos in baie Laotiaanse stede, vind jy Tuk Tuks by elke hoek maar wees bewus daarvan dat Tuk-Tuks word nie toegelaat om toeriste te neem aan die Jar sites. U moet besoek om die terrein met 'n gesertifiseerde gids of individueel.\nDie vlakte van Jars nog nie UNESCO World Heritage status, maar is genomineer te word.\nDaar is nie 'n baie te doen in die aande in Phonsaven, soos die rede waarom mense gaan daar is die vlakte van Jars te sien. Die MAG (Myne Advisory Group) speel interessante dokumentêre programme oor The Secret War, een van wat genoem word 'Bombies "en is' n moet sien.\nVansana vlakte van Jars Hotel\nVind alles wat Xieng Khouang te bied met Vansana vlakte van Jars Hotel as 'n basis. Die Vansana vlakte van Jars Hotel spog met 'n ... 1 myl weg\nXieng Khuoang mense is almal welkom om van julle te Dungkeomany Hotel Restaurant, geleë in die sentrum van die stad. En in tussen die lughawe en die mark, ... 1 myl weg\nMaak direkte Ramen noedels by die huis is nie té opwindend, maar besoek die Momofuku Ando Instant Ramen Museum in Osaka, Japan en die maak van hulle sal op 'n heel ander ervaring. Hier, kry jy 'n deel van die direkte noodle Ramen-up geword, reg van voor af. Klink interessant? Wel hier is jy jou eie kok, die ontwerp van jou nuwe gunsteling noodle en eksperimenteer met verskillende geure. Die Momofuku Ando Instant Ramen Museum huisves 'n wye versameling van die direkte Ramen verkoop oor die eeue heen. Van die verpakkingsmateriaal om die aard van die direkte Ramen noedels, alles is op mekaar. Hoewel die ...7084 myl weg.\nVlakte van Jars Videos\nVlakte van Jars\nKry 'n gratis roman gebaseer op die plek.\nLonely Planet se vlakte van Jars\nReis Happy's Plain van Jars\nDit is 'n raaisel, plain en simpel (newspaper)\nHier volg die mees onlangse kommentaar op Twitter vir "vlakte van potte":


Vrou nou brandweerbaas | The World of Andre Bakkes\nVrou nou brandweerbaas\nFiled under: Afrikaans, Iffy articles, Interesting — Leave a comment\nDie Goodwood-brandweerstasie se nuwe bevelvoerder, Mariette Retief (36), het al klaar diep spore in haar loopbaan van 14 jaar getrap.\nTog, ten spyte van die feit dat sy een van die eerste vrouebevelvoerders in die Wes-Kaap is, is haar hoogtepunt tot dusver dat sy ’n seuntjie ’n tweede kans op lewe gegee het.\n“In 2009 het ons ’n oproep ontvang oor ’n huis wat brand. Daar was mense in die huis vasgekeer. Omdat ek die kleinste was, moes ek toe deur die venster klim,” lag sy.\nSy het ’n 11-jarige seun wat nie asemgehaal het nie, onder die bed gekry en hom dadelik uit die rookgevulde huis verwyder.\nOmdat Retief ook ’n intermediêre medikus is, het sy kunsmatige asemhaling toegepas en só die seun se lewe gered. “Hy haal vandag nog asem!” sê sy trots.\nDit is blykbaar baie raar dat iemand ooit die geleentheid kry om iemand anders se lewe te red. Haar onlangse bevordering kan dus nie kers vashou met só ’n wonderwerk nie.\nRetief bly in Brackenfell en behalwe vir Goodwood, het sy al as ’n brandbestryder in Kuilsrivier en Durbanville gewerk. Sy het dus al waardevolle werk in die noordelike voorstede verrig.\nToe sy begin het, was dit baie moeilik vir ’n vrou om in so ’n tipe loopbaan haar stempel af te druk, maar haar vurige passie het haar aangespoor om nooit moed op te gee nie.\n“Ek het altyd geweet ek wil gemeenskapswerk doen en ’n verskil maak, maar ek was nie honderd persent seker wat ek presies wil doen nie. Ek was ’n reservis in die brandweer vir twee jaar en het toe as reservis aansoek gedoen. In daardie tyd moes jy ’n klomp keer aansoek doen, want die brandweer was nog nie heeltemal vrou-georïenteerd nie,” onthou sy. “Jy moet jouself bewys en vir niemand terugstaan nie!”\nHaar aansoeke het tot gevolg gehad dat sy die eerste vroulike brandbestryder by die Kuilsrivier-brandweer (toe bekend as Oostenberg) geword het. Net veertien jaar later is sy tot stasiebevelvoerder van Goodwood bevorder. In haar geval was daar dus niks wat in die pad van haar dryfkrag gestaan het nie.\nSy sê juis met oortuiging dat sy eendag ’n uitvoerende direkteur of selfs ’n direkteur in die brandweer wil word. “Jy móét glo in jouself!”\nDaar sal egter nog baie water in die see (en Bar-One-sjokolades) vir Retief moet loop voor daardie dag aanbreek. “Bar-Ones?” lag sy oor die TV-advertensies wat brandweerlui alewig Bar Ones laat eet. “Nee, ons eet dit net as mense dit vir ons bring!”\nRetief het inspirerende woorde en raad vir jong meisies wat ook eendag miskien ’n brandbestryder wil word, as sy sê: “As jy fisiek en emosioneel sterk is en jy besluit dat jy dit sal maak werk, dan sal jy. Dit is ook beter om nie daaraan te dink as bloot ’n werk nie, maar wel as ’n loopbaan.”\nSy sluit af om die publiek aan te spoor om veilig te bly en altyd versigtig te wees vir vuur. “Maak seker dat klein kinders nooit met sigaretaanstekers en vuurhoutjies speel nie. Dit gebeur gereeld dat dit die oorsaak van brande is. Onthou, jy is die ouer en jy moet verantwoordelikheid neem vir jou kinders.”\nRetief se ouers sal graag die erkenning vir hul dogter se sukses wil kry, maar dit wat sy bereik het, hou eerder verband met haar ingesteldheid van “aanhouer wen”.\nTags: Bakkes, brandweer, people, Retief, South Africa, South African\n« Well-wishers provide a silver lining\nVan Bak(kes)boord na stuurboord »